Myter og fakta om fedtsugning| Få fakta på plads her\nMyter og fakta om fedtsugning\nKropskonturering, body sculpting, fedtreduktion og opstramning. Populært barn har mange navne! Populariteten af såvel ikke-kirurgisk som kirurgisk kropskonturering og fedtreduktion er ikke til at tage fejl af. Det ændrer dog ikke på, at fedtsugning stadig indtager førstepladsen, når det kommer til den mest effektive og populære form for fedtreduktion\nFedtsugning er et populært indgreb på tværs af både aldersgrupper og køn. Det er da heller ikke svært at forstå, idet resultatet af fedtsugning er permanent, og indgrebet kan udføres i både fuld bedøvelse og lokalbedøvelse afhængigt af hvilket område og hvor meget, der skal fedtsuges.\nTrods utvetydig popularitet lever myterne om fedtsugning i bedste velgående.\nMyte #1: Resultatet af fedtsugning er synligt her-og-nu\nFakta: Det er en smule mere nuanceret end som så. I forbindelse med operationen kan kirurgen se resultatet øjeblikkeligt i form af den mængde fedt (ml), der suges, ligesom kirurgen hele tiden vurderer, hvornår der er fedtsuget tilstrækkeligt i det pågældende område. Efter operationen er det helt almindeligt at være hævet i flere uger. For at mindske hævelse og væskeophobning rådes du til at bære kompressionsbeklædning i de første 6 uger, undtagen når du skal i bad. De fleste vil kunne se resultatet af fedtsugningen cirka 3 måneder efter operationen.\nMyte #2: Fedtet finder bare andre steder hen\nFakta: Fedtcellerne ’vandrer’ ikke tilfældigt rundt i kroppen, når du har fået en fedtsugning. De områder, der ikke er fedtsuget, vil måske syne større, mens områderne, der er fedtsuget, altid vil se mindre ud, da fedtcellerne er fjernet permanent. Det er den primære grund til, at det for nogle vil se ud som om, at fedtet blot ”bevæger” sig andre steder hen. Men så længe du er vægtstabil, vil fedtet ikke bevæge sig andre steder hen, idet kroppens antal af fedtceller ikke ændrer sig. Det er alene fedtcellernes størrelse, der kan variere, hvilket afhænger af vægt og træningsvaner, men der er kun et begrænset antal fedtceller. Nogle mennesker er genetisk disponeret for et højere antal fedtceller end andre.\nHvad er kropskonturering?\nMyte #3: Huden bliver slap efter en fedtsugning\nFakta: Hvis huden var fast og elastisk før fedtsugning, vil den blive slap som en “slatten ballon”… Sådan hænger det heldigvis ikke helt sammen! Huden består af kollagene fibre, som sikrer, at den trækker sig sammen og fremstår spændstig. Foruden hudens naturlige evne til at trække sig fint sammen, findes i dag forskellige metoder til at booste processen og øge hudens eget niveau af kollagene fibre, f.eks. Ultherapy® og laserbehandling. Generelt er ung hud bedre i stand til at trække sig sammen end mere moden hud, hvor det i mange tilfælde kan være en fordel af hjælpe huden lidt ekstra på vej, f.eks. med laserbehandling.\nMyte #4: Fedtsugning er en effektiv metode til vægttab\nFakta: Fedtsugning er ikke en slankekur. Fedtsugning er derimod en metode til at slippe af med genstridige fedtdepoter, som ikke er mulige at komme til livs ved sund kost og træning. Det er med andre ord en forudsætning, at du er normalvægtig (BMI under 27) for at få foretaget en fedtsugning. Fedtsugning handler snarere om kropskonturering, end det handler om slankekur. Det kan være, du har uønskede fedtdepoter, f.eks. på maven eller lårene, som er genetisk betinget og derfor stort set umulige at spise eller træne væk. Som grundregel gælder det, at fedtsugning, sund livsstil og træning er tre elementer, der hænger uløseligt sammen – det ene kan ikke erstatte det andet!\nCoolTech, Gode råd, Kirurgi, Skønhed\nMyte #5: Fedtsugning reducerer appelsinhud\nFakta: Cellulite, eller appelsinhud som det også kaldes, kan ikke fjernes eller reduceres med fedtsugning. Cellulite skyldes nemlig en kompleks hudstruktur, som ikke kan bedres ved at fjernes fedtet. Selv de slankeste personer kan have cellulite – og appelsinhud bliver ikke bedre af en fedtsugning, men kan faktisk forværres.\nMyte #6: Fedtsugning er et lille indgreb\nFakta: Fedtsugning er et simpelt og sikkert indgreb, hvis det vel at mærke udføres af en erfaren kirurg, som har styr på teknikkerne og bruger det rette udstyr. Hvis man skal have fedtsuget mange større områder, er man på højkant i løbet af få dage, men man kan være øm i flere uger og have føleforandringer i huden i et par måneder.\nSelvom fedtsugning er en gennemtestet og særdeles effektiv løsning, når det kommer til at blive fri for genstridige fedtdepoter, så kan man også overveje at anvende fedtfrysning i stedet, hvor fedtcellerne fryses væk. Hvis du er i tvivl om, hvilken type behandling der passer dig bedst, så tag endelig kontakt til os, og lad os hjælpe dig med at få det udseende du drømmer om.


Populær BUT WHY kampagne kører igen\nDe næste 8 uger er der fokus på at forebygge rygestart blandt unge 14-19-årige. Men hvis du er uden for målgruppen, er det slet ikke sikkert, at du ser det.\nFra uge 33 kører endnu en runde af Sundhedsstyrelsens kampagne BUT WHY, der skal forebygge rygestart blandt unge 14-19 år.\nKampagnen henvender sig til unge via sociale medier. Budskabet i kampagnen bliver her formidlet af en række influencers, som er velkendte af målgruppen. Det er blandt andet Olivia Brenting og Tobias Møller.\n”Vi ved fra interviews med unge, at i en verden, hvor man nærmest drukner i kommunikation, vil man lytte mere til personer, som man kan identificere sig med. Derfor er det, der er særligt ved BUT WHY kampagnen, at kampagnen møder unge i deres eget univers og på deres præmisser og med deres sprog. Og at den gennem brug af ironi åbner for en dialog om grundene til, at unge tilvælger/fravælger rygning”, siger kampagneleder Anne Rygaard.\nSelv om kampagnen henvender sig til unge, er der samtidig lagt information om, hvordan forældre kan støtte de unge med at forebygge unges rygestart på hjemmesiden butwhysmoke.dk.\nForældre kan her blandt andet få gode råd og information om, hvilken rolle de selv kan have - og også at det har stor betydning, at de taler med deres børn om rygestart. På hjemmesiden kan de desuden se kampagnefilmene til unge.\nKommuner kan hente inspiration til kampagneaktiviteter og downloade materialer på samme hjemmeside.\nOm brug af influencere\nSundhedsstyrelsen følger de gældende regler ved brug af influencers. Det betyder, at det i deres indhold bliver nævnt, at det er betalt af Sundhedsstyrelsen.


IEA: Global opvarmning er en trussel mod verdens energiproduktion | Ingeniøren\nIEA: Global opvarmning er en trussel mod verdens energiproduktion\nVoldsommere vejr i Nordsøen gør det dyrere at udvinde olie, lyder en af de mange konklusioner i ny rapport om den globale opvarmnings negative effekter på vores energisystemer.\nAf Frederik Høj Rühne 11. jun 2013 kl. 10:07 5\nGlobal opvarmning er ikke bare en trussel mod planetens klima – den er også en trussel mod verdens energiforsyning.\nDet er en af de mere opsigtsvækkende konklusioner, som Det Internationale Energiagentur (IEA) mandag præsenterede i en ny rapport, som først og fremmest præsenterer fire energipolitiske tiltag, som verdens ledere bør gøre brug af for at holde den globale opvarmning nede på to grader celsius i henhold til officielle FN-mål.\nIEA har dog også bragt et kapitel for sig, hvori det skitseres, hvordan klimaændringer stresser fremtidens energiforsyning som følge af, at opvarmningen på sigt betyder stigninger i vandstande, vandmangel og ændringer i nedbørsmønstre, alt efter hvor i verden man befinder sig.\nRapporten påpeger, at verdens energisektorer ikke er bygget til at kunne fungere i fremtidens klima med højere vandstande.\nEksempelvis er der 300 energiforsyningsanlæg, som olieraffinaderier og naturgasværker, som ligger langs USA’s kyster, der er truet, fordi de ligger blot 1,2 meter fra tidevandet, når det går højt, og derfor er ekstremt sårbare over for havstigninger.\nDerudover bør voldsommere naturfænomener som tropiske cykloner også regnes som en stigende trussel mod energiforsyningsfaciliteter som eksempelvis boreplatforme i Den Mexicanske Golf.\nOgså verdens elnet vil blive udsatte i takt med, at klimaet forårsager hede- og kuldebølger, der begrænser kraftværkernes produktionseffektivitet, lyder det i rapporten.\nVarmere klima giver dyrere energi\nKlimatiske forandringer vil samlet set betyde nye og sværere økonomiske forhold for at udvinde energi.\nFor eksempel påpeger rapporten, at oliepriserne vil stige, i takt med at verden kommer til at mangle vand, der skal bruges i olieudvinding. Det kan særligt ramme Mellemøsten, der i 2011 producerede 33 procent af verdens olieforbrug, men også flere andre regioner rundt omkring på kloden vil blive berørt.\nSom et mere nærliggende eksempel for os danskere er boreplatforme i Nordsøen også truet, skrive IEA i rapporten. Kraftigere storme og ’ekstreme’ bølgehøjder gør det nemlig dyrere at vedligeholde platformene, ligesom der kommer flere produktionsudfald, hvilket vil føre til højere priser.\nDen vedvarende energisektor kan måske også stå over for ændringer. IEA nævner forskning af ændrede vindforhold, der peger på, at 40 procent af den vind, som nordvestamerikanske vindmøller bruger til at producere strøm, kan aftage i løbet af sommermånederne.\nDet er dog sparsomt med forskning på globalt plan, der viser, hvad global opvarmning har af indflydelse på vedvarende energikilder, noterer IEA sig.\nKonklusionen er derfor, at verdens regeringer skal i gang med at vurdere klimaets trusselsniveau mod hvert enkelt lands energiforsyning. Selv hvis det lader sig gøre at holde den globale opvarmning nede på to grader celsius, vil vejret blive mere ekstremt, argumenterer IEA.\n»Klimaforandringer er ærlig talt blevet en sag, der er røget bag køen af de politiske prioriteringer. Men problemet forsvinder ikke af den grund – rent faktisk noget nær det modsatte,« udtaler IEA direktør Maria van der Hoeven i forbindelse med udgivelsen af rapporten.\nIEA-rapporten 'Four energy policies can keep the 2°C climate goal alive' kan downloades her.\nJamen den GÅR altså under!!\nHelt ærligt, det virker som de sidste krampetrækninger for at overbevise os om at Verdens undergang er nær.\nHvis klimaændringerne betyder lavere olieproduktion, jamen det skulle de da glæde sig over, når nu de mener, at olieproduktionen er en faktor.\nDen rapport er ikke det papir værd, den er skrevet på, der er ikke en eneste politiker der kommer til at læse den.\nSAKL alle æbler i samme kurv\nEnergiminister Martin Lidegård bliver presset fordi de fleste påolitikere hele tiden sammenligner omkostningerne med oliepriserne. Dette er kun til glæde for olieproducenterne, og meget farligt. Lad os da betale merprisen for at have et mere differentieret energiforsyningssystem, og et must i denne forbindelse er at udvikle bedre og billigere lagringsmetoder til elektricitet. Så det burde være dette som energiministeren skulle koncentrere sig og, og ikke om der laves flere eller færre solcelleanlæg.\nDet nytter jo heller at energiministeren lægger alle "æggene" i vindmøllekurven. Det så vi forleden dag hvor der var vindstille, og forbindelserne til Norge og Sverige reelt ude af drift. Da betalte vi hele formiddagen ca. 15 kr pr. KwH.\nNu har vi hørt om den stigende vandstand i vel et par årtier, vi mangler bare at kunne registrere den endnu...Så når, eller hvis vandet stiger, vil det ske over mange mange år, i et tempo der muliggør en magelig "strategisk tilbagetrækning" i takt med at anlæggene alligevel forældes og nedslides.\nM.h.t. de voldsommere storme omkring boreriggene, er det også skudt over målet. Klimamæssigt set er vindstyrkerne faktisk ikke steget signifikant over de seneste årtier, og mon ikke ingeniørerne er i stand til at forbedre og udvikle riggene løbende, så de kan klare vindstyrker og bølgehøjder, der ligger måske 10% over det gennemsnit vi kender i dag?\nMed al den skifergas der nok bliver fremtidens energi, havner boreriggene nok alligevel på museum om ikke så mange år.\nRe: Fra skuffen med dommedagsprofetier\nJa, hvor mange år holder en borerig, og skal den mon ikke alligevel flyttes efter 50år når feltet er tomt.\nHvis de nu havde regnet 500år frem så kunne katastroferne blive meget værre, for ikke at nævne hvad der sker om 1000år.\nLigesom med Verdensbankens rapport, hvor de opregnede alle katastroferne ved 6 graders stigning, men undlod at fortælle, at ikke engang de værste prognoser ser 6graders stigning.\nNu mangler vi bare at GW også medfører jordskælv, vulkaner og meteorer.\nGW medfører faktisk masser af jordskælv:\n.10. jul 2012, Grønland hæver sig som isen smelter.\nDen smeltende indlandsis er en del af årsagen til, at Grønlands grundfjeld hæver sig med op til 3 centimeter om året. En konsekvens af vokseværket kan blive flere jordskælv langs landets kyster:\n24 March 2006 Glacial earthquakes rock Greenland ice sheet:\nGlacial earthquakes in Greenland:\nFra GeologiskNyt nr. 6, 2005 Glaciale Jordskælv\n- når isen rykker:\nCitat: "... Et kendetegn ved de glaciale jordskælv er fraværet af P-bølgen, hvilket formodentlig er den væsentligste årsag til, at de ikke er blevet opdaget tidligere..."\nAmerican Geophysical Union (2009, January 8). Cause Of Glacial Earthquakes In Greenland Clarified. ScienceDaily:


Glaserede gulerødder med citron, honning og timian\nGlaserede gulerødder er vidunderligt som tilbehør. Det egner sig fantastisk til en masse hovedretter fordi denne anretning er så afbalanceret i smag. Disse glaserede rødder er nemme at lave, og så smager de af meget mere end bare gulerod.\nGlaserede gulerødder med timian og citron\nDe er nemlig glaseret med honning, som giver en fantastisk sødme udover den sødme guleroden frigiver når den afbages. Dertil er der citron som giver syrlighed, timian der giver noget lækkert aromatisk og den gode let bitre fedme kommer fra olivenolie. Der skal virkelig ikke meget mere en 5 ingredienser til for at at lave en perfekt anretning med gulerødder.\nOpskrift på honning-citron glaserede gulerødder\nDisse honning-citron glaserede gulerødder bages i ovnen, så de får en dejlig intens smag. Det bringer de skønne smage fra alle ingredienserne frem. Sammensætningen af honning, timian og citron er genial, og særligt på gulerødder som det i den grad passer helt fantastisk til!\nGulerodsanretningen laves med en ganske simpel opskrift. For at hver bid smager af alle ingredienser vendes gulerødderne først godt i dem, hvorefter de afbages og serveres med citron og urter.\nGlaserede gulerødder med citron, honning og timian er en skøn tilbehør, som smager vidunderligt!\n10 stk gulerødder\n15 g olivenolie*\nVend gulerødderne med honning, olivenolie, timian, saften fra 1/2 citron samt 1 spsk citronskal. Krydr med salt og peber.\nBag gulerødder i ca. 25-30 minutter, og vend dem gerne undervejs.\nServér med resten af citronsaften fra den anden halve citron og urter efter behov.\nFlere opskrifter med gulerødder\nDu kan prøve denne udgave med bagte gulerødder og rosmarin eller en skøn gulerodssalat med feta.\nFyldte auberginer med linser og grøntsager


Den enkle makeupregel - Lise Grosmann\nDen enkle makeupregel\n22/01-2021 Af Lise Grosmann 13 kommentarer\nOg så ellers bare god weekend ♥\nDet er ikke sikkert, at makeup er det de fleste bruger tid på lige nu, men hvis nogen af jer har det som mig og føler, at den vintertriste hud næsten smitter indad på ens følelsesmæssige stemning, så vil jeg dele med jer, hvad jeg selv gør for at peppe gråheden op. Give huden glow, som det hedder på nudansk. Hvis du kan huske, at jeg har nævnt det før, så er det rigtigt, men det virker stadig.♥\nJeg bruger Embryolisse CC-cremen og den er fantastisk, flot finish, og den dækker som en foundation. Men lige nu er huden nedenunder så trist, at jeg kom i tanke om det med at mixe lidt af Sensai’s Brightening Makeup-Base med CC-cremen. Og det virker perfekt. Huden får lidt af frisk naturlig huds glans uden at skinne af perlemor. Jeg indsætter tæt-på-foto nederst, så I måske bedre kan se glansforskellen.\nOg så er der det med blush. Jeg har fornemmelsen af, at mange har droppet det makeup-produkt, og det er synd. Især hvis man ikke længere har ung hud. Træt farveløs hud og blege læber er ikke ligefrem foryngende. Men det er farve. Bare lidt blush der, hvor kinden får farve, når man har været ude i frisk luft og gerne lidt på hagespidsen og måske et dut på næsetippen. All natural ♥\nOg glem alt om, at smalle læber skal glide i ét med ansigtet, for så opdager man ikke, at de er smalle. Giv dem lidt farve, det betyder så meget for hudens udstråling. Selv om vi ikke må bruge udtrykket for Anette, så er det ren anti age.\nIlia Multi-Stick Batonnet-Plus kan bruges på kinder. læber og øjne, som man lyster.\nOg så et rent makeup-teknisk tip: Creme fungerer bedst på creme og pudder bedst på pudder. Jeg indsætter eksempler på sidstnævnte herunder. IDUN Minerals er en powderfoundation, der altså dækker som en foundation og samtidig giver huden et mat skær. Sisley er en compact powder (Phyto-Poudre Compact), som giver huden det smukkeste silkeskær. Har man fejlfri hud, så bruger man den bare alene og ellers over foundation.\nOg vær nu sød ikke at tænke: Kalket hud! Jeg ved ikke, hvorfor den påstand overlever, for tro mig, jeg ved det, jeg har været med længst, der er altså sket forbedringer også med pudder. Jeg plejer at miste med min Avène kildevand på god afstand for at fiksere.\nOg så det lovede tæt-på-foto. Jeg bruger selvfølgelig mest CC-creme og kun en lille klat brightening (her har jeg overdrevet mængderne). Fingrene er det bedste at fordele makeup med, hvis I spørger mig.\nOg så de kærligste ønsker om en dejlig weekend, hvor vi vist kan forvente noget sol, så vi kan komme ud og hente lysenergi. SÅ husk nu: Ingen solbriller!\nPst! Det her hjælper også på humøret, det er ganske vist ♥\n28/01-2021 kl. 9:52 am\nAjjj her skrev jeg noget helt vildt intelligent 😁 men det er blevet væk 🙄 nå, jeg har lært at sige pyt !! 😌\n22/01-2021 kl. 9:05 pm\nVil du på ældre hud anbefale creme blush istedet for pudder blush?\nJeg bruger “Vintage” fra Tromborg, som jeg synes har en fin naturlig farve, men gør huden noget mat…\nEmbryolisse er en fantastisk base for makeup-creme!\nJubi! Weekend! Så er det ud og få luft og lys 🥰 God Weekend søde Lise\n23/01-2021 kl. 2:39 pm\nPernille S: Hvis du ikke bruger pudrede produkter på huden, så vil jeg klart anbefale cremeblush. Googlede lige Tromborg, og de har en creamy lip cheek eye rose, og den farve vil jo give en anden frisk-kind effekt end Vintage, som mere er bronzer eller kontur – ‘shade effect’, som de selv skriver. Når Tromborgs blushere (på nær den der creamy multi) er powder, så passer det jo med deres mineral foundation.\nOg ja Embryolisse-cremen er fantastisk base for makeupcreme lige som La Mer Le Lotion, som godt nok er en anden pris men også indeholder mineralsk fedt.\nSolen driller lidt her, jeg troede, at den kom, men nu er det diset igen. DET skal dog ikke afholde mig fra at gå en seriøs tur ((: God weekend også til dig kære <3\n22/01-2021 kl. 8:28 pm\nJep 😀 tænkte selv ,at nu går der vist for meget joggingbukser over mig 😃😃 så på med lidt make-up det hjælper da 😍 men kæmper stadig med blush , I ved den lille effekt der giver liv til ansigtet og ikke som en fartstribe ,🧐🧐så gide tips 😍😍\n22/01-2021 kl. 9:00 pm\nSusanne christensen: Hi hi, jeg går i termobukser, så jeg er ikke meget bedre. Men dem kan man i det mindste ikke se i spejlet (; så her hjælper lidt til at dække trist hud og friske op. Du skal ikke lade dig drille af blush. Start på selve kindbenet og så fordel på undersiden af det og ikke op til øjnene. Prøv at se dig i spejlet næste gang du har været ude i den friske luft og se, hvor din hud har fået kulør – det er der, din blush skal ligge, for det er det, den skal illudere. God weekend kære <3\n22/01-2021 kl. 6:11 pm\nJeg bruger også makeup nu 👍🏻det liver ikke kun mit ansigt op men hele mig😊\nBruger it cc creme og jeg er ovenud begejstret for den,efterfulgt af mascara og altid blush og læbestift også de dage hvor jeg ikke bruger mascara for det giver så meget liv til hele ansigtet.\nJeg bruger dog hverken fast pudder eller mineral pudder over cc cremen mere da jeg synes at det sætter sig i mine rynker.\nMen vil da gerne ha silkeskær i min hud🤩så den må testes når forretningerne åbner igen.\nJeg skal også nyde solen stråler i weekenden🌞 desværre kan jeg sjældent holde ud og gå uden mine solbriller da jeg nemt får hovedpine af at gå og knibe øjenene sammen .\nRigtig God weekend søde Lise🌻\n22/01-2021 kl. 8:56 pm\nCharlotte: Ja, man kan jo ikke undgå at komme forbi det spejl nogle gange om dagen, og det gør ikke gladere, hvis man ligner noget gråt og udvisket, hvis man har en tendens til at føle sig sådan – situationen p.t. taget i betragtning.\nHvis din CC creme har den rigtige finish, så er der jo ikke grund til at bruge pudder, det gør jeg heller ikke over Embryolisse. Mange holder meget af mineralpudder, men jeg er personligt ikke den store fan. Så hellere en god foundation og så lidt løst eller fast pudder over med den store bløde pensel. Man kan jo eventuelt nøjes med at pudre i T-zonen. En pudder som Sisley’s er smuk på huden.\nNår man har den lave vintersol lige ind i øjnene, så er det naturligt at bruge solbriller, men hvis man går med solen i ryggen, så synes jeg, man skal lade være og få lyset og se farver i det rigtige lys. Jeg bruger meget lidt solbriller, men jeg gør det da, når lyset generer.\nGOD weekend også til dig, weekendknus herfra, Lise\n22/01-2021 kl. 5:58 pm\nDet var da lige noget der kunne bruges…… for hvor bliver det da bare endnu mere kedeligt, hvis det man ser i spejlet, også er gråt.\nDen CC creme fra Embryolisse skal bestemt prøves.\nChokoladen er også en sikker vinder.\nVi håber på sol, og rigtig dejlig weekend ☀\n22/01-2021 kl. 8:49 pm\nIda Østergård: Tak kære Ida og hvor dejligt, at det kunne bruges. Jeg har prøvet mange gode foundations men jeg synes, at Embryolissen er fuldt på højde og så dækker den betydlig bedre end mange BB og CC med flot finish. Desværre havde jeg ikke nogle af de der brune lækre kugler, men heldigvis en plade, og der røg lige et par ‘tern’ til kaffen.\nVi får vist sol, så vidt jeg har forstået og bare så den storm ville lægge sig.\n22/01-2021 kl. 3:28 pm\nJeg bruger makeup også i denne tid. Det løfter mit humør, det har jeg så meget brug for! Jeg bruger CC creme fra PhFormula, en setting pudder i en vandfast udgave (fungerer godt under masken) fra Gosh, blush, mascara og lipgloss fra Nilens Jord.\n22/01-2021 kl. 8:40 pm\nJette B: Alt er godkendt (smil) <3\n22/01-2021 kl. 1:34 pm\nEj øv jeg troede lige det var et tæt-på billede af dig 😃❤🤗\nKender slet ikke den fra Embryolisse, er den også god til tør hud? Jeg spørger fordi jeg bliver 54 om et par måneder og siden jeg blev 50 er min hud blevet tør ( selvom marine collagen har hjulpet en hel del) og lige netop CC cremer har en tendens til at snerpe huden helt sammen! Selv den højtbesungne CC ting fra It Cosmetics, uha den er ikke god her.\nRigtig god weekend 😃\nMand, hund og jeg er på vej ud i en dejlig skov – bliver så skønt 😃\n22/01-2021 kl. 3:22 pm\nKarinVS: Kære Karin, nu er alder jo ikke en hudtype, men jeg er ældre end dig og har bestemt hud til den tørre side, men Embryolisse CC er bare god. Det forudsætter selvfølgelig, at man har gjort forarbejdet og fyldt fugt på (;\nGOD TUR derude i den dejlige friske luft. weekendknus, Lise


Nøgletal – Agroskolen\nLoven om gennemsigtighed og åbenhed siger, at det skal være nemt for dig at finde de informationer, du leder efter. Vi har derfor samlet vores nøgletal, og du kan via linkene se nærmere på vores resultater. Vi opdaterer tallene hvert år – og karaktererne to gange om året.\nAgroskolen udarbejder hvert år en handlingsplan for øget gennemførelse, der i korte træk handler om at skolen har nogle primære indsatser der skal være med til at fastholde eleverne. Du kan se handlingsplanen for øget gennemførelse her.\nHer kan du se gennemsnit af karakterer for elevernes præstationer i forbindelse med eksamen. Vi opdaterer karakteroversigten på hjemmesiden 2 gange årligt i forbindelse med afslutning på forløbende.\nKaraktergennemsnit på de enkelte forløb\nSe resultaterne for Grundforløb\nSe resultaterne for Hovedforløb\nSe resultaterne for Lederuddannelserne\nSTUDIETID & FULDFØRELSESPROCENT\nGennemførelsesprocent og gennemsnitlig studietid for hhv. Grundforløbet og Hovedforløb på Agroskolen.\nHer kan du se, hvor stor en andel af eleverne der gennemfører deres uddannelse samt den gennemsnitlige studietid for de elever der har gennemført.\nTallene er fra Undervisningsministeriets Databank www.uvm.dk\nUdregningerne er lavet af Undervisningsministeriet, statistikken er offentlig tilgængelig og findes ligeledes på www.uvm.dk\nOVERGANGFREKVENS TIL UDDANNELSE\nHer kan du hvor stor en overgangsfrekvens til uddannelse der er for elever der tager Grundforløbet på Agroskolen.\nOvergang til uddannelse 6 mdr. efter både fuldført og afbrudt grundforløb, dyr, planter & natur i procent kan ses i linket nedenfor\nVÆSENTLIGT UNDER LANDSGENNEMSNITTET\nHer kan du se, hvor stor en andel af eleverne der er stoppet på hhv. grundforløbet og hovedforløbet. Resultatet for skoleåret 2014 på blev 4,8% på grundforløbet og 5,1% på hovedforløbet.\nHvis vi ser på resultatet op mod landsgennemsnittet, er dette rigtig flot. Vi har et lavere frafald på både vores hovedforløb og grundforløb end landsgennemsnittet og på grundforløbende ligger vi endda væsentlig under. En af de væsentligste\nårsager til det lave frafald er blandt andet vores konstante fokus på differentieret kvalitetssikring. Det gælder fx vores arbejde med individuelle uddannelsesplaner, der sikrer at den enkelte elev konstant udfordres på højest mulige faglige niveau. Læs mere om de specifikke kvalitetstiltag i linket nedenfor.\nFRAFALD GRUNDFORLØB 2016\nFRAFALD HOVEDFORLØB 2016\nOVERSIGT OVER FRAFALD\nSe resultaterne i linket nedenfor


Hvor tit skal man amme? | Tvillinger.Info\nModermælk bliver fordøjet hurtigere end erstatning og brystbørn spiser derfor hyppigere.Børn ammer hyppigere og kortere i varmt vejr.Spædbørn ammer hyppigere om aftenen.Spædbørn kan falde i søvn af udmattelse midt i amningen.Omkring 6 ugers og 12 ugers alderen kommer der nogle vækstspring af ca. 3-4 dages varighed. Her vil børnene amme næsten hele tiden, for at få sat mere gang i mælkeproduktionen.\nI gamle dage anbefalede man, at spædbørn fik bryst efter et regelmæssigt skema, idag anbefaler man at amme børn efter “lyst-princippet”, dvs. så tit de vil. Når du har tvillinger kan du alt andet lige ikke følge begge børns lyst til bryst. I alt fald ikke, hvis du vil prøve at få dem til at sove, vågne og spise i en synkron rytme.. Når det ene barn vil have, lægger du begge børn til. I starten kan det indebære, at du kommer til at amme oftere, fordi det barn du “tvinger” til brystet jo ikke er helt sultent og derfor kun tager den mælk, der kommer. Det betyder, at barnet ikke arbejder får at få den sidste tykke, mættende mælk, sådan som den sultne medtvilling gør. Det indebærer, at ham der ikke spiste sig helt mæt bliver hurtigere sulten end sin medtvilling, og der går nu ikke så længe, før han giver udtryk for sult og nu må du så lægge ham og hans medtvillinge til brystet, og nu er medtvillinge jo ikke sulten. Jeg håber, at du forstår pointen her. Det kan godt føles som en ond spiral, men prøv at tænke på hvor meget mere tid, du ville bruge på at amme, hvis du enkeltammede i stedet.\nDette indlæg blev udgivet i Amning, Baby og tagget Amning, Dobbeltamning, Synkron-rytme, Vækstspring af Helle Birkholm-Buch. Bogmærk permalinket.


Sundhedsanprisninger - Helsenyt\nFødevarestyrelsen definerer sundhedsanprisninger som ”budskaber, der fortæller noget om, at der er en sammenhæng mellem et indtag af en fødevare eller en bestanddel af fødevaren og effekt på sundheden”.\n“Sundhed” skal forstås bredt, og anprisningerne skal sige noget om den effekt, som en fødevare eller en fødevarebestanddel har på den menneskelige organisme, herunder både vækst, udvikling, fysiske, psykiske og adfærdsmæssige funktioner og helbredsmæssigt velvære.\nHvem godkender sundhedsanprisninger?\nEU-Kommissionen godkender sundhedsanprisninger under forudsætning af, at de er baseret på videnskabelig dokumentation og er letforståelige for forbrugerne. European Food Safety Authority (EFSA – Den Europæiske Fødevaresikkerhedsautoritet) har til opgave at evaluere den videnskabelige dokumentation for sundhedsanprisningerne på baggrund af ansøgninger fra de enkelte medlemslande.\nEn oversigt over godkendte og afviste sundhedsanprisninger fremgår af EU-Kommissionens fællesskabsregister. I dette register kan man finde betingelser for brug af anprisningerne og begrundelser for de afviste anprisninger.\nBrug af anprisningerne\nEn godkendt sundhedsanprisning må bruges, når alle betingelser for anprisningen, de generelle betingelser for alle sundhedsanprisninger samt de generelle principper og betingelser, som gælder for alle anprisninger, er overholdt.\nDet er tilladt at bruge en anden formulering af en godkendt sundhedsanprisning, hvis anprisningens betydning ikke er ændret. Formålet med at tillade en variation i ordlyd er at kunne forbedre forbrugerforståelsen.\nTyper af sundhedsanprisninger\nNærings- eller andre stoffers betydning for vækst, udvikling og kroppens funktioner, fx ‘Calcium er nødvendigt for vedligeholdelse af normale knogler’.\nPsykologiske og adfærdsmæssige funktioner, fx ‘Jern bidrager til normal kognitiv funktion’.\nSlankende virkning, vægtkontrol, fx ‘Glucomannan bidrager til vægttab, når det indtages som en del af en energireduceret kost’.\nAnprisninger af en reduceret risiko for sygdom, fx ‘Betaglucan fra byg har vist sig at sænke/reducere kolesterolindholdet i blodet. Et højt kolesteroltal er en risikofaktor i forhold til udvikling af koronar hjertesygdom’.\nAnprisninger, der henviser til børns udvikling og sundhed, fx ‘Jern bidrager til en normal kognitiv udvikling hos barnet’.


Chiles Patagonien - Land Adventure inden ekspeditionsrejsen | Hurtigruten\nChiles Patagonien - Land Adventure inden ekspeditionsrejsen\nUdforsk søer, gletsjere og snedækkede bjerge i Chiles Patagonien, besøg Parque Nacional Torres del Paine og Ultima Esperanza-fjorden fra et enestående hotel i Puerto Natales som udgangspunkt.\nOplev mere af Sydamerika med Hurtigruten\nNyd en sejltur på Ultima Esperanza-fjorden\nBesøg Parque Nacional Torres del Paine, der er en UNESCO-verdensarv-biosfære\nIndenrigsflyvning, hotel og helpension er inkluderet i prisen\nProgrammet inden ekspeditionsrejsen med Hurtigruten gør det muligt at opleve endnu mere af regionen - søer, gletsjere og snedækkede bjerge i Chiles Patagonien - med udgangspunkt i Puerto Natales. Programmet starter i Santiago de Chile og slutter ved skibet i Punta Arenas.\nDag 1: Santiago / Punta Arenas / Puerto Natales\nTuren starter om morgenen med transport fra hotellet til lufthavnen og flyrejse til Punta Arenas. Derfra er der tre timers kørsel gennem Patagoniens vildtvoksende steppe med chance for at se magellan-strudse og med lidt held nogle ensomme kondorer, der cirkler over os. Der er frokostpakke med på turen.\nEfter ankomst til hotellet i Puerto Natales er resten af dagen på egen hånd. Aftensmad og overnatning på hotellet.\nDag 2: Puerto Natales / Torres del Paine\nTidlig start på heldagsudflugt til Parque Nacional Torres del Paine, der er på UNESCOs biosfære-verdensarvliste. Se fårebesætninger og vilde guanacoer med de snedækkede Torres del Paine-bjerge i baggrunden. Vi kører i minibus gennem Torres del Paine fra den ene ende til den anden og stopper ved interessante udsigtssteder. Ved Grey-søen kan man se store isbjerge langs bredden og endda Gray-gletsjeren i det fjerne. Vi kører tilbage til Puerto Natales til aftensmad og overnatning.\nDag 3: Puerto Natales / Ultima Esperanza-fjorden\nPå en tre og en halv times sejltur med motorbåd fra Puerto Natales til Ultima Esperanza-fjorden kommer vi gennem det fantastiske patagoniske landskab til den 1000-årige Balmaceda-gletscher, hvor der lever skarver og søløver. Der er en kort gåtur til foden af Serrano-gletsjeren, der er omgivet af snedækkede tinder og ismure. Vi kører tilbage til Puerto Natales, hvor resten af dagen er på egen hånd. Aftensmad og overnatning.\nDag 4: Puerto Natales / Punta Arenas\nNyd landskabet på en tre timers transport til skibet i Punta Arenas. Ombordstigning om eftermiddagen.\nProgrammets rækkefølge kan ændres - fx på grund af vejrforholdende.\nPrisen inkluderer transport fra hotellet til lufthavnen i Santiago de Chile, flyrejse på økonomiklasse fra Santiago de Chile til Punta Arenas inklusive aktuelle skatter og afgifter, transport med engelsktalende chauffør fra Punta Arenas lufthavn til Puerto Natales og til havnen i Punta Arenas, tre overnatninger på hotel i Puerto Natales inklusive helpension og drikkevarer til måltiderne, to heldagsudflugter med engelsktalende guide, brug af spa, opvarmet swimmingpool og boblebad.\nOvernatning i Santiago de Chile inden denne tur er en del af Antarktis-rejsen. Alle udflugter afhænger af vejret.\nPrisen for den ubenyttede flyrejse fra Santiago de Chile til Punta Arenas er allerede fratrukket prisen for dette Land Adventure.\nDrikkevarer uden for måltiderne og drikkepenge.\nLand Adventure-programmet gennemføres inden ekspeditionsrejser, der begynder i Punta Arenas.\nPå udflugterne er der strækninger til fods i ujævnt terræn. Uegnet for deltagere med nedsat bevægelighed.\nHvis der er færre end seks tilmeldte, kan turen aflyses indtil seks uger inden afrejse.


Sprog og samtale | Frivilligafdelingen i Dansk Flygtningehjælp\nStøtte til traumatiserede\nSprog og samtale\nProjekter og nye indsatser\nSamtale og hverdags-dansk rykker sproget\nAlle nyankomne flygtninge bliver tilmeldt obligatoriske sprogundervisning som en del af deres integrationsplan. Men det er ofte først i uformel samtale med andre, som taler sproget, at udtalen og ordene begynder at finde sammenhæng og tempo.\nDet kræver energi at træne et nyt sprog, så derfor skal det helst være så nemt og ligetil for flygtninge at finde nogle frivillige at tale med. I de fleste frivilliggrupper tilbyder vi både lektiehjælp og sprogtræning, fordi de to aktiviteter hænger tæt sammen, og fordi det så er nemt for flygtninge at få mere ud af deres besøg.\nNår flygtninge kommer for sprogtræning, så sætter man sig sammen med en frivillig og diskuterer lektierne og studiet, eller man læser en avis og taler sammen om indholdet. Rigtig mange flygtninge finder faste frivillige, som de mødes med i caféen, og det skaber kontinuitet og bedre forståelse.\nDet er dog værd at huske på, at næsten alle frivillige i større eller mindre grad hjælper flygtninge med at træne sproget, når de mødes, lige meget om man er på tur udenbys sammen eller man holder fælles madaften.\nHvis du vil hjælpe med til sprog og samtale, så gå til tilmeldingen og gør os opmærksomme på, at det er denne aktivitet, som du særligt gerne vil deltage i.\nVil du gerne blive klogere på flygtninge og integration?\nSå tag et kig på vores vidensektion, hvor vi samler relevante links, notater og publikationer om flygtninge og integration.\nIntra og database for frivillige, koordinatorer og medarbejdere.\nGå til intra (åbner i nyt vindue)


Virksomhed: SARI Rådgivende Ingeniører\nOmtal.dk > Industri & Erhverv > Virksomhed: SARI Rådgivende Ingeniører\nSARI Rådgivende Ingeniører er eksperter i rådgivning til erhverv og industri og tilbyder en lang række ydelser inden for bl.a. energioptimering, arbejdsmiljørådgivning, byggerådgivning og miljørådgivning. Kernen i SARIs DNA er energieffektivisering og passionen for at finde de mest rentable løsninger og besparelser, der ikke kun giver grønne tal på kundernes bundlinje, men også på det globale klimas. Med ydelser i hjertet af den globale klimaudfordring er det virksomhedens mission at bevise, at der er god økonomi i at tænke bæredygtigt.\nUvildig rådgivning og skræddersyede løsninger\nSARI leverer 100% uvildig rådgivning. Virksomheden er uafhængig af bestemte energiselskaber, håndværkergrupper og producenter og er indædte modstandere af fantasiløse standardløsninger. Hos SARI udgør medarbejdernes unikke kombination af lange uddannelser, håndværkerbaggrund og dybdegående branchekendskab udgangspunktet for effektiv og innovativ rådgivning skræddersyet den enkelte kunde.\nSARIs rådgivende ingeniører arbejder tværfagligt og holistisk og identificerer hurtigt, hvor kundernes potentialer for forbedringer eller besparelser ligger. Hvad end det drejer sig om energieffektiviseringer, forbedring af arbejdsmiljø og indeklima, optimering af miljøpåvirkning, projektering af bæredygtigt byggeri eller én af virksomhedens mange andre ydelser, så leverer SARI altid den bedst mulige rådgivning uden at gå på kompromis med kundernes afgørende processer, produktion og drift.\nNo cure, no pay og tilbagebetalingstiden i bund\nSARI er kendt for at være så dygtige til levere rådgivning til erhverv og industri, at deres forslag til optimeringer i 3 ud af 4 tilfælde er tjent hjem på under 2 år! Samtidig arbejder SARI med udgangspunkt i et ‘no cure, no pay’-koncept. Det betyder, at kunderne kun betaler for de faktiske resultater og besparelser, som de opnår med rådgivning fra SARI. Udebliver de lovede resultater, ja så er rådgivningen gratis. SARI er således garant for, at rådgivning ikke ender i skuffelser, røde tal på bundlinjen og tilbagebetalingstider, der strækker sig ud i det uendelige.\nRådgivning med afsæt i den nyeste teknologi\nSARI benytter kun den absolut bedste og nyeste teknologi på markedet. Medarbejderne er certificerede i dronetermografi på niveau 3 – det højeste niveau – og har stor erfaring med droneinspektion og droneopmåling af alt fra vindmøller til broer, jordstakke og solpaneller. BIM-, CDF- og 3D-modeling er selvfølgelig også en helt naturlig del af arbejdet, når SARI står for rådgivning og projektering hos danske og udenlandske virksomheder og organisationer.\nSARI Rådgivende Ingeniørers adresser\nKontakt SARI Rådgivende Ingeniører\nCVR: 37 76 79 21\nFølg SARI Rådgivende Ingeniører på sociale medier


Jaaaa Jeg er gravid:-) | Tinalund blog Jaaaa Jeg er gravid:-) – Tinalund blog\n[vidcore vid="Hi1tCzuR"] Så stolt af vores dygtige søn. Han har lært at cykle helt alene:-) Ved i\nJubiiii vi skal have endnu en baby. Vi glæder os utrolig meget til næste læge besøg, hvor vi med sikkerhed ved om det bliver en dreng eller en pige. Louis forstår at jeg er gravid og kysser hele tiden min mave. Så hyggeligt:-) Glæder mig til at opleve ham som storebror. Allans tre dejlige piger blev meget glade da de fik af vide at der kommer endnu en lille baby i familien. De er de bedste søskende og bonus piger jeg kunne ønske mig.\nJeg red mit sidste stævne i Milano for ca to uger siden. Jeg kommer til at holde pauser fra stævner indtil jeg er klar igen. Da jeg fik Louis red jeg stævne 8 uger efter og blev nr 2 i en lille GP. Jeg håber og regner med det sammen denne gang. Min graviditeten er planlagt, så det passer med, at stævnesæsonen er stoppet i Dubai, hvor det er for varmt at ride om sommeren. Heldigvis kan jeg stadig ride lidt, dog rider jeg kun de rolige heste og de heste jeg stoler på:-) Jeg kan stadig undervise mine kunder og det håber jeg på at kunne gøre under hele min graviditet.\nDer bliver også plads til sommerferie i dk, hvor vi har lejet min venindes sommerhus. Så min sommer og fremtid ser spændende og dejlig ud:-)\nGlæder mig til at fortælle jeg om vi får en lille pige eller dreng:-)\nTillykke fra en mor til 5\nTillykke! Hvor er kjolen fra?\nSå stolt af vores dygtige søn. Han har lært at cykle helt alene:-) Ved ikke hvornår det er normalt at børn lærer at cykle uden …


nnanun.mandflot.com Til sundhed Iværksætter firma\nIværksætterstøtte til start af virksomhed Når man starter firma kan man vælge at organisere sig iværksætter enkelmandsvirksomhed eller i iværksætter. I sort festbluse firma hæfter man som person for et evt. Har man oprettet et selskab, er det i de fleste tilfælde selskabet, der hæfter for et evt. Du vil miste værdierne i selskabet, men ikke den personlige formue. Iværksætterselskabet er indført for at gøre det billigere for iværksættere at oprette et firma og derved beskytte sin personlige formue. Iværksættere kan stifte et IVS med en selskabskapital på mellem 1 kr. og kr. Selskabet skal herefter opbygge kapitalen i selskabet ved, at selskabet. Iværksætterselskabet er den nyeste selskabsform - vi har knap i Danmark .\nIVÆRKSÆTTER FIRMA Iværksætterselskab - IVS\nHvorfor at ‘iværksætter-selskaber’ er en dårlig idé Iværksætter firma Iværksætterstøtte i Danmark\nDer er ikke mange rede penge at finde i det offentlige iværksætterstøtte-system til hjælp til at starte virksomhed. Firma er til gengæld mange muligheder for at få gode iværksætter og professionel vejledning. Erhvervsservice er et samlende begreb for den iværksætterstøtte, det firma yder iværksættere og virksomheder. Din lokale kommune er den iværksætter, der på en eller anden måde sørger for, at du anita bh få iværksætterstøtte i dit lokalområde. Du kan ofte komme på iværksætterkurser og få personlig vejledning fra en kompetent iværksætterkonsulent. Vi forklarer, hvad en iværksætter er, og hjælper dig med at oprette din iværksætter virksomhed. En iværksætter er en person, der opstarter ny virksomhed. Efter som jeg går på HHX er jeg blevet meget interreseret i have med ejet firma at gøre. Derfor har jeg besluttet mig at prøve mig frem. Ved bare. Et iværksætterselskab (IVS) kan stiftes for 1 kr. i startkapital. Selskabet skal dog i stedet spare 25 % af det årlige overskud op indtil selskabskapitalen og en særlig reserve udgør kr. IVS'er er omfattet af selskabsloven. VSO eller enkelmans firma Nyeste indlæg af Ole Lynge Andersen i dag kl. Gode iværksætter websites, bøger, software m.m. Christian Studt Adopteret fra burkina faso Liam Iværksætter. Firma Studts Gyldne dråber 🍾 Firma Instagram Deskjulteure. ungdomsbolig frederiksberg Derfor skal en iværksætter have en stærk psyke og et relativt lyst sind, være meget målrettet, udholdende, have stor grad af selvdisciplin og en stærk vilje. Men iværksætterens familie skal også kunne holde til at familielivet ikke er som de fleste andres. Jeg er også nysgerig på hvad der bedst kan betale sig for mig ift at oprette et cvr. nr.. Som jeg ser det ligger valget imellem en enkeltmands virksomhed eller et iværksætter firma. måske der er nogen der kan komme med bud. Når du vil oprette firma for at komme i gang med dit eventyr som iværksætter, er det vigtigt, at du gør det korrekt. Og med korrekt mener vi i denne sammenhæng lovmæssigt korrekt.\nVi anvender cookies for at optimere vores hjemmeside og gøre din oplevelse bedre. En iværksætter er en person, der opstarter ny virksomhed. Efter som jeg går på HHX er jeg blevet meget interreseret i have med ejet firma at gøre. Derfor har jeg besluttet mig at prøve mig frem. Ved bare. jan Vil du vide mere om Hvorfor at 'iværksætter-selskaber' er en dårlig idé? fuldtids imens man er på barsel, men ingen penge tjener i sit firma. apr Ansat i eget selskab, ansat i eget IVS, ansat i eget ApS, ejer ansat i selskab. Det er overordentlig let og uformelt, at være ansat i firma selskab, uanset vi taler IVS eller ApS mm. Som ejer af personlig virksomhed, som f. En kontrakt er derfor uhyre simpel og udbetaler ikke løn, men iværksætter af virksomhedens resultat.\njan Vil du vide mere om Hvorfor at 'iværksætter-selskaber' er en dårlig idé? fuldtids imens man er på barsel, men ingen penge tjener i sit firma. apr Ansat i eget selskab, ansat i eget IVS, ansat i eget ApS, ejer ansat i selskab. KRIGSKORRESPONDANCE - Ikke iværksætteri, men helt unik korrespondance HVAD KOSTER DET I FASTE OMKOSTNINGER AT HA FIRMA SOM BASIS. De 10% dækker så over en risikopræmie, ved at man nnanun.mandflot.com flytter 1 mio fra sikker forrentning i obligationer eller andet, over i mindre sikker forrentning i køb af nyt firma. I dag vil man nok finde 10% er en rimelig risiko præmie. Slag på tasken 50 mennekser (dette bare i sidt oprettede firma), som alle har indbetalt kroner, giver de såkaldte iværksættere, eller måske snarere svindler, der udnytter et kæmpe . Iværksætter - bliv din egen chef. Dette er et opslagsværk for iværksættere og selvstændige. Find svar på at starte som iværksætter. Når man overvejer at starte som iværksætter, opstår der ofte kaos i ens hoved. Hvad er vigtigt og hvad er mindre vigtigt? Her finder du svar på de vigtigste iværksætter spørgsmål.\nIværksætterstøtte iværksætter firma Som iværksætter har du mange spørgsmål. Find iværksætter svar på denne side. Moms, skat, kunder og regnskab får du som iværksætter klar svar på. Bliv klar til start. CVR-nummer, NemID, Digital Post og Nemkonto - sådan kommer du i gang med din virksomhed.\nIværksætter-støtte til iværksættere består i dag ikke af penge men af gode råd. Få overblik over hvor du kan finde gratis personlig iværksætterstøtte fra det. Iværksætterselskab - IVS. Et iværksætterselskab er en virksomhedsform, hvor du kan oprette et selskab for 1 kr. Når man starter firma kan man vælge at. Skrevet den 22 januar Tanker 53 kommentarer. I dag på epn.\nEt iværksætterselskab IVS kan stiftes for 1 kr. IVS'er er omfattet af selskabsloven. Iværksættere kan stifte et IVS med en selskabskapital på mellem 1 kr. Derefter kan iværksætterselskabet, hvis anpartshaverne ønsker det, omregistreres til et anpartsselskab ApS. Hej, jeg er en 17 årig gymnasieelev. Efter som jeg går på HHX er jeg blevet meget interreseret i have firma ejet firma iværksætter gøre. Derfor har jeg besluttet mig at prøve mig frem. Opret firma\nNår du vil oprette firma for at komme i gang med dit eventyr som iværksætter, er det vigtigt, at du gør det korrekt. Og med korrekt mener vi i denne sammenhæng.\nIværksætter firma læderbukser herre\nHvad er en iværksætter? iværksætter firma\nI dag på epn. Den blev rost firma et par eksperter, og iværksætter og vækstministeren Anette Vilhelmsen udtaler:\nSkrevet den 22 januar Tanker 53 kommentarer. I dag på epn. Den blev rost af et par eksperter, og erhvervs- og vækstministeren Anette Vilhelmsen udtaler: Jeg mener dog at det er en dårlig idé — en rigtig dårlig idé. stor dick nogen Iværksætterselskabet er den nyeste selskabsform - vi har knap Hvis du ikke har dansk CPR-nummer, kan en advokat eller revisor hjælpe dig.\nEller du kan bruge selskabsblanketten. Et iværksætterselskab skal have et indskud på mindst 1 krone.\nIværksætterselskabet er den nyeste selskabsform - vi har knap i Danmark . Vi forklarer, hvad en iværksætter er, og hjælper dig med at oprette din iværksætter virksomhed. En iværksætter er en person, der opstarter ny virksomhed.\nIværksætter firma I en enkelmandsvirksomhed hæfter man som person for et evt. Har man oprettet et selskab, er det i de fleste tilfælde selskabet, der hæfter for et evt. Opret firma\nChristian Studt Adopteret fra burkina faso Liam Iværksætter. Firma Studts Gyldne dråber 🍾 Firma Instagram Deskjulteure. Derfor skal en iværksætter have en stærk psyke og et relativt lyst sind, være meget målrettet, udholdende, have stor grad af selvdisciplin og en stærk vilje. Men iværksætterens familie skal også kunne holde til at familielivet ikke er som de fleste andres.\nFølge: Bedste piller til pennis vækst » »\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Iværksætter firma nnanun.mandflot.com


Spejderengen i Ølstykke kan blive tilholdsstedet for den nye privatskole, men projektet skal stadig imødekomme en række krav og betingelser. Foto: KT\nHvis initiativtagerne bag Ølstykke Privatskole kan levere et færdigt og detaljeret projekt, så kan Egedal Kommune give grønt lys til at sælge området ved Spejderengen\nSpejderengen i Ølstykke kan komme til at huse byens nye privatskole.\nDet står klart efter torsdagens møde i Planudvalget i Egedal Kommune.\nHer blev det besluttet, at initiativtagerne bag Ølstykke Privatskole kan arbejde videre med et konkret projekt, der går ud på, at Egedal Kommune enten sælger hele Spejderengen eller noget af området til folkene bag den nye privatskole.\n"Vi har nu givet dem tilsagn om forkøbsret til Spejderengen. De har selv peget på Spejderengen som en ønske-placering til deres nye skole, så vi har valgt at være imødekommende og give dem muligheden for at komme i mål med deres projekt. Når man tager i betragtning, at der er tale om et privat projekt, så har vi strakt os langt," siger Ib Sørensen (A), formand for Planudvalget.\nMen det første spadestik til de nye skole-bygninger ligger dog ikke lige rundt om hjørnet. Med forkøbsretten følger nemlig en række krav og betingelser fra Egedal Kommune, ligesom der skal udarbejdes en ny lokalplan og kommuneplanstillæg for matriklerne i Udlejre by.\n"Vi har sat rammerne og banet vejen for privatskolen, men nu skal de levere et grundigt, detaljeret og helt færdigt projekt, hvor der er taget højde for alt - lige fra trafikforhold og rådgivning til økonomi og jordbundsundersøgelse. Hvis de kan opfylde de krav og betingelser, så kan de købe grunden," siger Ib Sørensen.\nInitiativtagerne bag Ølstykke Privatskole har allerede afleveret et udkast med to placerings-forslag til den nye skole.\nDet ene handler om at købe det kommunale område i den østlige del af Spejderengen, nærmere betegnet arealet mellem hytterne og Udlejrevej/Frederiksborgvej, mens det andet forslag går på at købe alle kommunens grunde på Spejderengen og leje dem ud til Egedal Kommune/brugerne af grunden.\nPå nuværende tidspunkt vil Ib Sørensen dog ikke forholde sig til de to forslag.\n"Så langt er vi slet ikke kommet. Jeg har ikke en holdning til de to forslag, for nu handler det i første omgang om at se, hvad privatskolen vender tilbage med i deres projekt," siger Ib Sørensen.\nSelvom der venter folkene bag Ølstykke Privatskole et stort arbejde i det videre forløb, så er Johan-Benjamin Spendrup Hahn fra Ølstykke Privatskole lykkelig for beslutningen i Planudvalget.\n"Vi har nu nået en milepæl. Forkøbsretten er et kæmpe skridt for os," siger Johan-Benjamin Spendrup Hahn og fortsætter:\n"Vi har engageret os 100% i det her, og vi er blevet mødt med forståelse fra politikerne og kommunens administration. Det vil forhåbentlig fortsætte, for vi er langtfra i mål. Nu begynder det hårde arbejde, hvor vi blandt andet skal videre med investorer, men vi mærker en enestående opbakning fra lokalområdet, og det betyder rigtig meget. I øjeblikket er 410 børn skrevet op til skolen, så vi har fået blod på tanden til at komme videre med det her."\nHvorfor er Spejderengen jeres ønske-placering?\n"Det er vigtigt at placere skolen i et nærmiljø, hvor børn trygt og sikkert kan komme til og fra skole. Der er sikre skoleveje til Spejderengen og videre til byens idrætsfaciliteter."\nJohan-Benjamin Spendrup Hahn understreger også vigtigheden af at være i tæt samarbejde med de nuværende brugere af Spejderengen.\n"Vi ser skolen som en mulighed for at videreudvikle Spejderengen og gøre den endnu mere attraktiv for nuværende og kommende brugere. Ved udviklingen og udformningen af udeområderne ønsker vi en tæt dialog med spejderne, FDF/FPF og DUI, så mulige ønsker som eksempelvis shelter, bålhytte eller andet kan indtænkes tidligt i processen," lyder det fra Johan-Benjamin Spendrup Hahn.\nPubliceret 13 September 2019 14:40


Hotelrotten af Forfatter Christian Frederik Vilhelm Gjerløv\nSe kurv “Første Elsker” er blevet tilføjet til din kurv.\nKategorier: E-bøger, Krimi\naf Christian Gjerløv – KRIMI\nFormat: E-bog, ePub\nHotelrotten. Psykologisk triller. En udspekuleret tyv har frit spil, da han slipper godt fra at stjæle smykker fra et hotel. Ingen mistænker ham, da han er god til at spille det perfekte dobbeltspil, – i form af to personer. Men en dag…\nMr. Henderson ved det hele, og jeg tror, at du gør klogt i at høre på hans Raad og handle derefter. Han har mere Verdenserfaring, end vi to tilsammen.\nHan gik langsomt ind i Huset, medens Mr. Henderson tog Plads paa Bænken, hvorfra han, så vidt Mørket tillod det, mønstrede den unge Mand, som vilde han vurdere ham og den Udvikling, Aarene havde bragt. I hans Blik, der havde været saa varmt og inderligt, medens han talte med Ellinor, havde nu igen sin kolde, skarpe Metalglans, og der viste sig Glimt af Ironi i det, medens han fikserede den unge Mand. Blikket blev næsten haanligt og ufølsomt, men Stemmen lød meget venlig, da han sagde:\nMr. Henderson, hvad er det for et Raad? Spurgte Ludvig forundret, og hvad er det, De vil have mig til?\nHave Dem til? vedblev Mr. Henderson. Naturligvis til at bruge Arme, Hjerne, Øjne, Ører kort sagt alt! En mand, der kan det og vil det ham kan ingen Djævel spærre Vejen til det Menneskene kalder Lykke og som ret beset kun er Penge.\n— Men De sagde: tag Selv!\n— Ja, selvfølgelig! Tror De, der kommer nogen og giver Dem det?\n— Jeg ved ikke om det er Deres Hensigt at lede mig i Fristelse, Mr. Henderson, men man skulde næsten tro det. Det Raad, De der gav mig, er hvisket til mig mangfoldige Gange i Fængslet, og der kunde jeg forstaa, at det fremkom. Men at De, en Mand af Ære, kan gentage det, det forstaar jeg ikke. Eller gør De Dem kun lystig over mig?\n— En Mand af Ære! gentog Mr. Henderson spottende, og der kom at ondt Blink i de kolde Øjne. — Hvad kalder De egentlig Ære?\nLæs om forfatter Christian Frederik Vilhelm Gjerløv\nVælg antal stjerner og vær den første til at anmelde “Hotelrotten” Annuller svar


Den ideelle ferie for udendørselskere - Læs mere på OutdoorMagasinet.dk\nNår man elsker at opholde sig udendørs og tage på udflugter med sin familie, er det også oplagt at koncentrere sin ferie omkring en bestemt aktivitet. Ski er en utrolig sjov aktivitet, som hele familien kan have fornøjelsen af, hen over en forlænget weekend eller i vinterferien.\nLivet udendørs har meget at byde på og hvis man har en ferie der skal holdes med familien eller blot en forlænget weekend, som man vil udnytte ved at tilbringe kvalitetstid med børnene, kan man med fordel søge udendørs og arrangere en lille ferie i sneen omringet af smuk natur.\nWagrain er det populære skisted I Østrig hvor hele familien kan stå på ski uden at bekymre sig om pisterne er for lange eller stejle for de små. Her finder man nemlig pister der typisk er brede og nemme at navigere i – det ideelle sted for familien har består af både nybegyndere og avancerede inden for skisporten.\nNår du tager til Wagrain med Thinggaard, kan du få en skræddersyet rejse, så hele familien kan nyde opholdet. For de der giver sig i kast med ski for første gang, kan det anbefales at tage på skiskolen i Wagrain, så man er godt klædt på inden man suser ned af de stejle pister.\nHvis man ikke er til skiløb, men alligevel gerne vil tilbringe tiden med sin familie, er det ikke noget problem at finde andre sjove aktiviteter i byen. Wagrain er nemlig en hyggelig by hvor man kan finde en masse andre ting at tage sig til udover at stå på ski. Der er blandt andet en masse muligheder for at shoppe eller tage på en restaurant og få noget lækkert mad.\nEr man ikke til ski men gerne vil finde noget andet aktiv at tage sig til, så kan man overveje andre is-relaterede aktiviteter som skøjteløb og curling. Hvis man slet ikke vil have noget med is eller sne at gøre, kan man i stedet give sig til at klatre i den lokale klatrehal. Det vil heller ikke være en dårlig idé at tage på en afstressende spadseretur igennem den smukke by.


Maui Jim MJO 2415 24A\nMaui Jim MJO2415 (24A)\nForside > Korrektionsbriller > Maui Jim > MJO2415 (24A)\nMJO 2415 fås i 3 andre lækre farver\nUPS Standard (Standard) Forventet levering: Mellem 26. januar 2021 og 2. februar 2021 * ingen forsendelsesomkostninger\nUPS Express Saver Forventet levering: Mellem 26. januar 2021 og 2. februar 2021 ** 0,00 kr.\n* De angivne leveringsfrister og priser gælder for alle leveringsadresser i Danmark ved bestilling og modtaget betaling eller køb pr. faktura eller bestilling pr. efterkrav indtil senest 16. januar 2021. 18.00. For at sikre, at betalingen gennemføres så hurtigt som muligt, kan du f.eks. benytte dig af betalingsmetoderne Kreditkort, Paypal, Køb på faktura .\nMJO 2415 Modeloplysninger\nRammefarve Transparent Taupe With Dark Gun Temples\nMJO2415/24A Designer briller\nAt brillerne er med til at fuldende stilen ved du naturligvis som kunde hos Edel-Optics. Med dette smykke er du altid stilet når du er undervejs og overbeviser på kontoret såvel som i fritiden. Findes der en anden farve der ville matche bedre med dit foretrukne outfit, så tjek også de andre styles af MJO2415 i vores sortiment fra 2019, og 2020 fra Maui Jim.\nUnisex modellen fra Maui Jim skelner ikke mellem til mænd og kvinder. Briller er in. Særligt populære er briller med fuldt indfattede glas, fordi du får mest brillefor dine penge. Det er ikke kun når det kommer til modstandskraft, men også nårmaterialets og designets synlighed er vigtigt. De runde briller er særligt gode til kantede ansigtstræk. Hårde konturer bliverblødgjort ved hjælp af de kanteløse former. Plast stel, som disse, kombinerer holdbarhed med komfort. MJO2415 sidder meget behageligt på både næsen og ørerne.\nSelv hvis disse Maui Jim briller ikke er på lager lige nu, kan det godt betale sig at slåtil netop nu, for den lave pris er der ikke nogen der kan slå. Ved at købe hos Edel-Optics sikrer du dig den bedste pris, for vores standard er altid til udsalg.\n2.543 customers have written a review on Trustpilot


§ 1. Turneringens navn er Træningskampe. Den udskrives og administreres af Region 2 under DBU Jylland.\n§ 2. Turneringen er åben for alle klubber, der er medlem af DBU Jylland.\nSpilleberettiget på holdet er de spillere, der på spilledagen ville være spilleberettiget på holdet i en ordinær turneringskamp.\nFor kampe inden 1. spillerunde i DBU Jylland's ordinære turnering i den pågældende række kan spillere frit benyttes uden, at klubben har modtaget spillerens spillercertifikat.\nI ungdomsrækkerne må der benyttes flere end 14 spillere pr. kamp.\nRegion 2 Træningskampe hverken løser eller binder normalt en spiller i forhold til DBU Jylland's ordinære turnering.\nKarantænedage fra DBU Jylland's ordinære turnering hverken kan eller skal normalt udstås i Region 2 træningskampe - og omvendt.\nAldersdispensation kan opnås ved indsendelse af ansøgning til Region 2's kontor.\n§ 3. Turneringen udskrives i følgende rækker:\nRækker Herrer: Rækker Kvinder:\nKvinder Vest og JS\nU14 Piger Liga 3\n§ 4. Region 2 Træningskampe afvikles som træningskampe før DBU Jylland's ordinære turnering.\nKampene afvikles på følgende måde:\nI alle rækker afvikles træningskampene de sidste 3-5 weekender inden starten på DBU Jylland's ordinære turnering i de pågældende rækker.\nDe tilmeldte hold inddeles i puljer á 4-8 hold, alt afhængig af geografien – i det omfang det er muligt, tages hensyn til at hold fra samme pulje i turneringen, ikke mødes indbyrdes de sidste 2 spillerunder.\n§ 5. Region 2 Træningskampe afvikles efter DBU's sidste udgave af love for Association Fodbold, ligesom DBU's og DBU Jylland's regler skal overholdes. Hvis ikke andet aftales klubberne imellem, dømmes kampene af neutrale dommere fra DBU Jylland. Kampene afvikles på førstnævnte klubs bane, hvor hjemmeholdet står for det praktiske arrangement. Skal der på samme bane spilles mere end en træningskamp, må der kræves et interval på 15 minutter mellem de enkelte kampe. Intervallet er inkl. halvleg. I tilfælde af at vejrliget umuliggør normal opkridtning af banen er det tilladt at afmærke spillepladsen på anden måde. Ligeledes kan det i disse kampe tillades, at banen i seniorkampe om nødvendigt er mindre end 105 x 68 meter. Banen må dog aldrig være mindre end 90 x 45 meter. Det er altid tilladt at henlægge en Træningskamp til modstanderens bane.\n§ 6. For deltagelse i turneringen betales et indskud fastsat af turneringsudvalget. Et hold der udebliver fra en kamp, idømmes en af turneringsudvalget fastsat bøde. Den tilrejsende klub dækker selv rejseudgifterne. Hjemmeklubben dækker selv dommerudgifterne.\nKampkort - Tilmelding - Protester\n§ 7. Der benyttes ikke elektroniske holdkort i Region 2 Træningskampe. Resultater skal dog registreres via DBU’s Fodbold-APP eller "Mit DBU" af arrangørklubben.\n§ 8. Tilmelding til Region 2 Træningskampe foretages senest 20/1 samme år som afviklingen.\n§ 9. I forbindelse med evt. tvistigheder, protester samt fastsættelse af straffebestemmelser i forbindelse med advarsler og udvisninger afgøres disse af Region 2's Disciplinærudvalg med ankemulighed til regionsbestyrelsen.\nUdeblivelse med afbud kr. 225,00\nUdeblivelse uden afbud kr. 500,00\nUdtrækning af hold kr. 400,00\nManglende indtelefonering af resultat kr. 75,00\nSpørgsmål vedr. Region 2 Træningskampe kan rettes til:\nFrist for rettelse af U8 & U9\nSidste frist for online indtastning af ændringer til de foreløbige kampprogrammer for U8 og U9 via Kluboffice.


Julie og Tobias byttede København ud med Aabenraa: Her har de stor succes med online vinhandel | ugeavisen.dk\nJulie Silverstein og Tobias Hinchely siger selv, at de er et godt sted i livet lige nu. De har byttet København ud med Aabenraa. Venter en lille pige i slutningen af september og har succes med deres online vinhandel Den Sidste Flaske. Foto: André Thorup\nIværksætteren Tobias Hinchely lærte af sine fejl og gik ind i vinbranchen med de unge briller på. Sammen med sin far og sin kæreste har han bygget en online vinhandel op, som vækstede enormt under coronakrisen.\n01 sep. 2020 kl. 09:21\nAabenraa: Han startede sin første virksomhed som 18-19-årig og nu 11 år efter har Tobias Hinchely startet virksomhed som nummer fem.\nDenne er han braget ind på scenen med. Godt hjulpet på vej af en coronakrise, som fik salget i hans online vinhandel Den Sidste Flaske til at stige så markant, at der alene i april var lige så mange ordrer som i hele 2019.\n- Det er det fedeste at finde noget, der virker. Jeg har lært af mine fejl og er et godt sted nu, hvor jeg har vendt bøtten lidt og er kommet med en ung indgangsvinkel på en gammel branche, fortæller Tobias Hinchely.\nIværksættergenet og interessen for vin er han vokset op med som søn af Steen F. Pedersen, som har sin baggrund i telekombranchen og Fleggaard koncernen. De er sønderjyske købmænd, som springer til, når de kan se en mulighed, og det kunne Steen F. Pedersen en dag for nogle år siden, da en tysk kurator ringede, fordi han stod med et konkursbo, der blandt andet indeholdt mange tusinde flasker vin. Dem fik den lokale forretningsmand tilbudt til en god pris, og det var han hurtig til at sige ja til. Der gik kun et par måneder, så var alle flaskerne solgt, og det blev begyndelsen på farens nye firma Down Under Wines, som i dag sælger vine til erhvervskunder.\nIdé blev udviklet på familieferie\nVin begyndte Tobias Hinchely at beskæftige sig med, da han åbnede vinbaren Tyskenhavn i København, hvor han solgte vine til grænsepriser. Senere startede han virksomheden Bacchus Box, hvor danskerne kunne købe vin på abonnement og dermed få en ny vin hver måned, men i december 2018 måtte den 29-årige sønderjyde sande, at der ikke var flere penge i kassen.\nSpørgsmålet var, hvad hans næste iværksættereventyr skulle være?\nEr 29 år og født og opvokset i Aabenraa.\nHan er søn af forretningsmanden Steen F. Pedersen og terapeuten Charlotte Hinchely.\nSom 18-årig startede han sin første virksomhed.\nHan har læst innovation og europæiske studier på Copenhagen Business School.\nHan har boet i Singapore i nogle år, hvor han arbejdede for et teleselskab.\nHer var han også model.\nHan flyttede i et par måneder hjem til Aabenraa, hvor han brugte tiden på at gå på antikindkøb og videresælge sine fund på den blå avis.\nI hjembyen mødte han en elektriker, som havde gamle Københavner lamper liggende. Ikoniske lamper, som havde præget de danske gader siden 1970’erne. Tobias omdannede dem til moderne versioner, som folk kunne have i deres hjem, og det blev startet på hans interiørvirksomhed Hinchely.\nHan flyttede tilbage til København og åbnede "Tyskenhavn", som var en vinbar, der solgte vin til grænsepriser, men også interiør. Alt i baren var til salg - også de stole, man sad på.\nDet var her, han mødte sin kæreste Julie Silverstein, som i dag også arbejder fuld tid i Den Sidste Flaske.\nEfter to år solgte han vinbaren og startede Bacchus Box, som var vin solgt på abonnement.\nDer var mange kunder, men det var en dyr forretning at drive, og i december 2018 var der ikke flere penge i kassen.\nHan udviklede sammen med sin far idéen til Den Sidste Flaske.\nTobias og kæresten Julie bor i dag i Aabenraa. De har købt halvdelen af Tobias' forældres hus, som de er i gang med at bygge om.\nParret bliver forældre til en lille pige i slutningen af september.\nDet var her, hans far kom ind i billedet, for under en familieferie i Thailand udtænkte de to en ny forretning. Tobias' far var fortsat med at købe store partier vin fra konkursboer, på auktioner, restlagre og finder også vine selv, som han sælger i sit firma, men de ville begge gerne sælge vine til danskerne i en online vinhandel.\n- Her blev Den Sidste Flaske født. Efter Bacchus Box gik jeg i tænketank og lærte af de fejl, jeg havde gjort undervejs. Hvis ikke danskerne ville købe vin på abonnement, hvordan fungerer deres købsvaner så? Jeg fandt frem til, at de vil gerne have gode tilbud, hurtig levering og et simpelt koncept. Hvordan kunne jeg bygge det ind i en ny virkelighed? Det var den forretningsidé, min far og jeg udviklede på den ferie, fortæller Tobias Hinchely.\nSønderjylland fik flest plusser\nDer gik kun kort tid, så var Den Sidste Flaske en realitet som en enkeltmandsvirksomhed med base samme sted som farens firma - hos LTH Group, som ejer All Tyres. Direktør Lars Toft var kommet med i Down Under Wines, da han havde lagerplads og logistikdelen på plads, og dermed kunne vinfirmaet hurtigt komme i gang, og det samme kunne Den Sidste Flaske.\n- Vi havde et fornuftigt første år med en omsætning på seks til syv millioner kroner, og der kom flere ansatte. Jeg pendlede frem og tilbage fra København, hvor jeg stadig boede med min kæreste Julie, som havde sit arbejde, men på et tidspunkt måtte vi sætte os ned og finde ud af, hvad vi gerne ville, fortæller han.\nDet er det fedeste at finde noget, der virker. Jeg har lært af mine fejl og er et godt sted nu, hvor jeg har vendt bøtten lidt og er kommet med en ung indgangsvinkel på en gammel branche\nDer blev lavet en seddel, hvor plusser og minus for at flytte blev skrevet ned, og da den var udfyldt, havde et skifte til Sønderjylland flest plusser.\n- Jeg arbejdede hos en restaurant, men restaurantlivet passede ikke længere ind i vores liv, og der var ikke mere, der holdt os i København bortset fra vores venner. Vi havde lyst til at fjerne de små ting fra hverdagen, som gjorde os stressede og en ting som at finde en parkeringsplads i København kan være stressende, da det kan tage en time. Jeg er fra Midtjylland, men vi havde ikke lyst til at bo i Aarhus, da det ville være en miniudgave af København, og vi kiggede på trekantsområdet, men der har vi ingen familie. Aabenraa vandt, fordi her har vi Tobias' familie, der er natur, det er et godt sted for børn at vokse op, og vi kunne få et større sted at bo, fortæller Julie Silverstein, som også arbejder på fuldtid i Den Sidste Flaske med ansvar for drift og support.\nGreb chancen og arbejdede i døgndrift\nI august 2019 flyttede parret hjem til Tobias' forældre for at se, om det fungerede for dem at bo i Aabenraa. I januar blev Julie gravid og i marts kom coronaen, som væltede Den Sidste Flaske bagover, da ordrerne pludselig strømmede ind og ændrede parrets hverdag på kort tid.\n- Det var en eksplosion, og alene i april havde vi mellem 12.000 og 13.000 ordrer. Julie måtte droppe sit enkeltfagsstudie for at gå helt ind i firmaet, og vi arbejdede 16 timer i døgnet og kunne næsten ikke stå op til sidst. Det var underligt at være i en situation, hvor vi efterkom et behov, men ikke havde et sekund til os selv, men det var også det fedeste at gribe chancen og tilbyde det, der skulle til og finde ud af, at vi kunne lave en otte til ti-dobling af vores kapacitet. Samtidig gik vi også tænkte på, hvad der ville ske på den anden side, fortæller Tobias Hinchely.\nDer bliver pakket mange flasker vin hver dag hos Den Sidste Flaske. Søren Kobberø bruger sit sabbatår efter sin handelseksamen på at være pakkekoordinator i virksomheden. Foto: André Thorup\nI dag har tallene stabiliseret sig, men der er stadig run på, fordi der under coronakrisen kom der mange nye kunder på en kort periode. Samtidig er Tobias i gang med at udvikle forretningen, som nu får spiritus og delikatesser på hylderne også, et større lager på Lundsbjerg, så de kan tilbyde dag-til-dag levering og en plan om at udvide til Sverige og Tyskland i 2021 og senere også England. Derudover arbejder parret og deres ansatte på at bygge en CSR-profil op for firmaet, da de gerne vil være så økologiske og bæredygtige som muligt - og nå ja, så er der også lige en lille pige på vej i slutningen af september.\nVi gør som Lars Larsen\n- Vi har gjort klar til hende her i firmaet, så hun kan komme med herud snarest muligt. Hun må hurtigt lære at pakke vin, smiler parret, som gerne deler deres bud på, hvorfor de har fået succes.\n29-årige Tobias Hinchely er ikke typen, som hviler på laurbærrene. Han er i gang med at udvide Den Sidste Flaskes sortiment, men også en udvidelse til Sverige og Tyskland. Foto: André Thorup\n- Vi gør ligesom Lars Larsen gjorde: Vi sætter ansigt på, så det bliver personligt, og det skaber en tryghed for kunden. De skal føle, at de går ind i en vinhandel - bare på nettet og får den personlige betjening. Derfor er der billeder af den, der har pakket ordren, den, kunden har talt med i supporten osv. Folk elsker ikke at tale med en blank væg. Vi spørger hele tiden kunderne, hvad de vil have. Derudover har vi en god indkøbsstyrke qua, at vi også har Down Under Wines, og så er vi ikke driftstunge i omkostninger, for det vigtigste er at være billigst. Vi er oppe på at have 30 huse, vi får vine fra, så vi får bygget nogle brands op, og så kan vi tilbyde de slagtilbud, som folk ikke kan sige nej til. Vinbranchen dør aldrig, og den er i vækst lige nu, og vi er i bund og grund bare nogle sønderjyske købmænd hele bundtet, som så en mulighed og greb den, siger Tobias Hinchely.\nDen Sidste Flaske er en online vinhandel, som holder til på Lundsbjerg i Aabenraa. Idéen til virksomheden kom Tobias Hinchely og hans far Steen F. Pedersen på under en familieferie i Thailand.\nSteen F. Pedersen har vinfirmaet Down Under Wines, som sælger vin til virksomheder. Det firma blev oprettet for fire år siden, da Steen F. Pedersen blev tilbudt at købe mange tusinde flasker vin og spiritus fra et konkursbo.\nFirmaet er fortsat med at købe store restpartier, konkursboer, på auktioner osv.\nDa Tobias Hinchely i december 2018 måtte sande, at det var svært at sælge vin som lykkebokse på abonnement til danskerne i hans daværende firma, Bacchus Box, gik han i tænkeboks med, hvordan han bedst kunne sælge vin til danskerne.\nDet var her, at Tobias og hans far fik idéen til Den Sidste Flaske. De ville lave daglige tilbud og sælge kvalitetsvin til de bedste priser, da Tobias havde lært af sine tidligere iværksættereventyr, at danskerne gerne vil have gode tilbud og hurtig levering.\nDen Sidste Flaske begyndte i februar 2018 som en enkeltmandsvirksomhed. I dag beskæftiger virksomheden knap 20 del- og fuldtidsansatte.\nFlere end 25.500 har handlet hos Den Sidste Flaske siden starten i februar 2019, og webshoppen har solgt mere end en halv million flasker vin.\nDerudover er ejerne også i gang med at udarbejde en CSR-profil, så firmaet bliver så økologisk og bæredygtigt som muligt. De ved, at de belaster miljøet meget med levering af pakker, så fremover vil de hvert år bruge en del af overskuddet på at støtte et projekt i Danmark - f.eks. ved at plante træer eller lignende.


Græshopper i Kenya – Better Life Mission\nLederen af Fiwagoh børnehjem skriver: ”År 2020 begyndte godt. Vi her i Fiwagoh Mission havde mange planer for året, men da vi nåede ind i februar måned, kom en stor sværm på flere millioner af græshopper fra Somalia ind i den nordøstlige del af Kenya. Man mener, at der var mellem 3 og 5 millioner af dem. Hvor som helst de kom hen, forsvandt både bladene på træerne, græs og alle andre planter, og området var i mørke i dagevis.\nSåledes fortsatte de deres vandring gennem Kenya, mens mange kenyanere bad Gud om, at disse ødelæggende insekter ville finde en anden vej. Til sidst kom de til Nakuru, som er den største by i nærheden af os. De fortsatte mod Gilgil, hvor vi bor.\nDa bad vi alle på børnehjemmet—børn og ansatte–om at bede Gud om et mirakel, så han måtte holde græshopperne borte fra vores meget frugtbare have. På det tidspunkt var den fuld af bananer, kål, spinat, tomater, papaya, appelsiner og mange andre grøntsager til vores store familie.\nTil sidst var græshoppesværmen kun 1 kilometer borte fra os, men før de landede der, kom en stærk vind fra nord og sendte dem helt ned til den sydlige del af Kenya. Det var et stort mirakel og et tegn fra Gud—et svar på vores bøn!!! Den næste morgen fortalte vores naboer os, at græshopperne var borte. De rørte ikke en eneste plante i Fiwagoh Missions have. Herren være lovet!! Amen.”\nBenson redet mit den Strassenkindern / Benson snakker med gadebørn


Suzuki DF5AS, 2022 EUR 1.429 | Holland | Bådmotor til salg\nSuzuki DF5AS er annonceret til salg af Avr Watersport.\nFor yderligere information om Suzuki DF5AS som til eksempel en udførlig bådbeskrivelse, båddata, komplet bådudstyrsliste eller flere fotos - kontakt venligst sælger Avr Watersport via Send E-mail.\nBemærk, der kan være en mere detaljeret bådbeskrivelse af Suzuki DF5AS på scanboat på tysk, engelsk, svensk eller hollandsk. De sprogversioner af scanboat kan du vælge oppe til højre for Opret annonce knappen.\nEr du generelt på udkig efter tilsvarende både som Suzuki DF5AS kan du klikke på Lignende Bådmotor oppe i højre hjørne af annoncen.\nHold dig opdateret, opret en annonceagent: Så får du automatisk besked med ændringer af den annoncerede Suzuki DF5AS eller en besked når der kommer nye Suzuki DF5AS. Annonceagent oprettes på søgesiden ved vælge Gem Søgning. Samme mulighed for at oprette en annonceagent får du når du via Send E-mail skriver til Avr Watersport\nEr du på udkig efter bådtest og videoer: Tjek Youtube ved at søge efter Suzuki DF5AS eller tjek om f.eks. Bådmagasinet skulle have lavet en test.


»Spørg mig om hvad som helst, så har jeg et system. Det er en del af den coping mechanism, jeg har opbygget for at kunne håndtere livet« - Dagens Medicin\nCecilie Refsager er ved at uddanne sig som praktiserende læge, hun er mor, teaterentusiast, hustru, og så er hun autist. Hele livet har hun følt sig anderledes, men først i forsommeren blev hun som 38-årig diagnosticeret, og nu vil hun bryde tabuet og stigmatiseringen. Ikke kun for sin egen skyld eller for at rydde vejen for sin søn, der har samme diagnose. Men også for alle dem, der gerne vil være mere åbne, men bliver holdt tilbage af frygt for fordomme.\nKnæk Cancer 2021: 20 millioner kroner til nyt forskningscenter for kræftkirurgi\nOperation er i langt de fleste tilfælde den mest effektive behandling af kræft. Derfor støtter Knæk Cancer indsamlingen 2021 nyt forskningscenter for kræftkirurgi med 20 millioner kroner.\nDSAM-formand: Vi savner viden om kvaliteten af behandlingen\nDansk Selskab for Almen Medicin opfordrer til en undersøgelse af kvaliteten af behandlingen, når sygeplejersker overtager konsultationer fra lægen.\nRegion Hovedstaden indgår aftale med Human Bytes om ny metode til screening for brystkræft\nEn aftale om brug af kunstig intelligens skal være med til at lette arbejdsbyrden for radiologer og sikre hurtigere screeningssvar til kvinder, der er blevet undersøgt for brystkræft.\nRegionspolitikere skal bestige et bjerg af opgaver\nDer mangler hænder, psykiatrien er presset, og sundhedsvæsenet savner sammenhæng. Uanset hvem, der kommer til at stå i spidsen for regionerne, er der nok at tag fat på, mener fire erfarne sundhedseksperter.\n2 x Anders kæmper om magten i Midtjylland\nANALYSE: Anders Kühnau (S) og Anders G. Christensen (V) vil begge være formand for Region Midtjylland. Jokeren kan vise sig at være Kühnaus håndtering af sygeplejerskernes OK-forhandlinger.\nRivalernes kamp: Troneskifte lurer forude i Region Sjælland\nANALYSE: Socialdemokratiets Heino Knudsen må kæmpe til det yderste, hvis ikke han skal tabe til Venstres populære kandidat Jacob Jensen. De landspolitiske strømninger kan dog blive socialdemokratens redning.\nForskere vil kurere luftvejsinfektioner med syre\nForskere fra Norge og Danmark samarbejder om udvikling af en ny inhalationsbehandling, som skal gøre kål på alt fra cystisk fibrose til COVID-19. Behandlingen, der virker på både bakterie- og virusinfektioner, bliver i øjeblikket undersøgt i et klinisk studie med mennesker.\nFå overblik over, hvor mange coronasmittede og vaccinerede der er i landets 98 kommuner. Der er 3.670 nye smittede siden i går. 75 pct. er færdigvaccineret, og 475.000 har fået første revaccination.\nSæt kryds ved en, der forstår sundhedsvæsenets grundlæggende krise\nSiden begyndelsen af nullerne har der været talt om den enorme udfordring, der vil ramme velfærdsstaten. Men ligesom en frø i en gryde ikke hopper op af det kogende vand, hvis vandet opvarmes langsomt, har ingen rigtig for alvor adresseret problemet med den tiltagende ophedning af velfærdssamfundets maskineri.\nDet er viden og mennesker, der driver udviklingen, og vi bør derfor have større regionale miljøer, der kan uddanne, tiltrække og fastholde sundhedsfagprofessionelle og forskere for at skabe det optimale styrkeforhold mellem offentlig og privat forskning i det danske life science-økosystem.\nSignalmolekyle kan rumme nøglen til kuren mod ALS og alderdom\nMuskler kommunikerer med motorneuronerne ved hjælp af et molekyle, som forskere nu tester som en mulig kur mod alt fra diabetes til ALS og alderdom.\nForside » Nyhedsbreve » »Spørg mig om hvad som helst, så har jeg et system. Det er en del af den coping mechanism, jeg har opbygget for at kunne håndtere livet«


3 gode indretningsråd til dig med et lille værelse - Sovesofaen.dk\nPosted bysovesofaen\t 29. juli 2020 Leave a comment on 3 gode indretningsråd til dig med et lille værelse\nEr du en af dem der er ikke ligefrem er indehaveren af det største værelse? Er det begrænset med plads og mangler du inspiration til hvordan du kan indrette dig bedst muligt? For hvordan får man plads til det hele uden at rummet kommer til at se proppet ud? Læs med videre og få et par råd med på vejen. Der findes nemlig måder hvorpå du kan indrette dit værelse til at virke en smule større end det i virkeligheden er. For når det kommer til opbevaring og følelsen af plads er der et par ting du kan gøre.\nNår man ikke har vildt mange kvadratmeter at gøre godt med, kan ens seng hurtigt tage meget plads og udelukkende gøre rummet til et sted man sover i. Men de fleste af os vil også godt kunne opholde os på vores værelser, uden at føle at sengen bliver til et sted man både spiser, arbejder og sover. Med en sovesofa vil du kunne pakke sovepladsen væk og pludselig har du en sofa, hvor der vil være bedre mulighed for både at have gæster på besøg, hygge og lektier. Så gå på jagt efter den bedste sovesofa, og du vil pludselig have både soveværelse og stue, på de kvadratmeter du nu er indehaveren af.\nEn anden måde at snyde sig til et lidt større værelse er at få et par spejle op at hænge. Spejle på væggene har det nemlig med at give en fornemmelse af mere plads. Herved kan du altså snyde dig til fornemmelsen af et “større” værelse. At have spejle hængende åbner nemlig værelset op og lyset rammer anderledes i de ellers mørke kroge af værelset. Uden spejle ville de mørke kroge forblive mørke og gøre værelset mindre.\nRam din soveplads ind\nHvis man ikke er beriget med det største værelse kan det der med soveplads som sagt være lidt tricky. Men har du plads, kan en ide være, at ramme sovepladsen på dit værelse ind. Du kan eventuelt skærme din seng af fra resten af rummet, for at få fornemmelsen af at have et soveværelse. Benyt eventuelt et reolsystem der først og fremmest hjælper dig med at skærme af, men samtidig giver dig ekstra plads til opbevaring. En smart måde både at dele værelset op i soveværelse og “stue”, samtidig med at reolen vil give dig mere plads til opbevaring.\nPosted bysovesofaen 29. juli 2020 Posted inNyheder


Overvismandens jubeloptimisme er ubegrundet. Der er masser af krisetegn i dansk økonomi | Information\nPolitikerne har ret, når de siger, at coronakrisen har været hård ved dansk økonomi, skriver Peter Nielsen, der er lektor i politisk økonomi, i denne kronik.\nDer er ingen grund til at være bekymret for dansk økonomi – hverken nu eller fremover. Økonomien står meget stærkt, og sammenligninger med krisen i 1970’erne giver slet ikke mening. Faktisk kan krisescenarier eller skræmmebilleder blive selvopfyldende profetier, der kan forhindre en ellers lys fremtid. Sådan lyder budskaberne fra overvismand Carl-Johan Dalgaard i Information den 5. juni, og også i en leder i Information den 14. juni går den pointe igen.\n15. juni, 2021 - 06:09\nTak til Peter Nielsen for med ekspertise at skrive om emnet økonomisk velstand og vækst kontra miljøkrise og ønsket om minusvækst.\nVerdens problemer er så store og komplekse, at det næsten ikke er til at rumme.\nDet største er vel at vi er for mange mennesker til at dele verdens ressourcer, at I landene faktisk ikke vil dele og betale mennesker i den 3 verden nok for deres produkter til at de kan leve af det.\nAt I landene holder sig for ørene og synger la la la lala for at undgå at hører at store befolkningsgrupper er nød til at pakke deres få ejendele og flygte fra sult pga klima. Til Europa og andre veldfærdslande\nJeg tror ikke på at det fikser sig uden at vi skruer rigtig meget ned for forbrug og levevis, Og da de fleste mennesker ikke er nået til den erkendelse endnu bliver det nok en meget hård opvågning for de fleste.\nBare i den seneste uge er jeg blevet mindet om at : Mexico eksporterer alt frugt og grønt til USA. Deres egen befolkning er fejlernæret med stor fedme og diabetes til følge .\nVi vil hellere have mere i løn end flere kollegaer ! Penge til hvad ? Suk\nRune Stilling, Steen K Petersen, Jens Ole Mortensen, Jacob Nielsen, erik pedersen, Viggo Okholm, Niels-Simon Larsen og Ove Junne anbefalede denne kommentar\n15. juni, 2021 - 12:56\nNår jeg hører titlen, overvismand, bliver jeg straks betænkelig, for de skulle vel fortælle sandheden om den kollisionskurs og holde sig til økonomien. Kate Raworth, Donughtøkonomien, der siger, at økonomi handler om mennesker og først derefter om økonomi.\nJeg er enig med Peter Nielsen her. Der er brug for modvækst. Man kan også sige en helt anden vækst end den, man ser. Et nyt vækstbegreb. Hvis verden skal reddes, skal vi ned i forbrug, men det hører man intet om hos de højt besungne og betalte vismænd. De har vel også børn, der skal have en fremtid under ikke alt for høje varmegrader.\nSteen K Petersen, Jens Ole Mortensen, Poul Simonsen, Ruth Sørensen, Jacob Nielsen, jens christian jacobsen, erik pedersen og Leanette Nathalia Chresta Jensen anbefalede denne kommentar\n15. juni, 2021 - 18:26\nDer er kun én ting at lære: økonomi er om noget kendetegnet ved billedet med den fulde mand, der leder efter sine nøgler i gadelygtens skær - ikke fordi han tabte dem dér, men fordi det er dér, der er lys.\nAlt går ud på at opbygge forestillinger om lovmæssigheder, der gør nutiden og fremtiden forudsigelige - og ligeså ofte må man bare se i øjnene, at det overhovedet intet har på sig. Vi kan ikke gøre andet end det, som vi har en fornemmelse af vil føre til et ønskeligt resultat med sandsynlighed, uden overgribende og absurde udlægninger af en ikke-eksisterende pavlovsk adfærd. Hvis man kan iagttage pavlovsk adfærd, er det, fordi folk har fået at vide, at det er det, der regnes med at se.\n15. juni, 2021 - 20:36\nFor mange mennesker til, at dele verdens resourcer:):):)\nI følge bloomberg Oxfam i 2017, 82% af alt indtjente penge gik til Vanguard og Blackrock.\nNår medier ikke beretter om noget som helst vigtigt, så hjælper det ikke på det.\nMorten Larsen, Inge Lehmann og Ruth Sørensen anbefalede denne kommentar\n15. juni, 2021 - 21:08\nKlodens energi-ubalance fordobledes fra 2005 til 2019, viser forskning. En varm nyhed: https://agupubs.onlinelibrary.wiley.com/doi/10.1029/2021GL093047\n15. juni, 2021 - 22:46\nDalgaard og Nielsen har begge ret. Hvis vækst er grund til optimisme, har Dalgaard ret. Hvis vækst er grund til pessimisme, har Nielsen ret.\nEller: På den korte bane har Dalgaard ret. På den lange bane har Nielsen ret.\nJens Ole Mortensen og Jacob Nielsen anbefalede denne kommentar\n20. juni, 2021 - 00:57\nProblemet med det billede, som folk som Dalgaard ser, er at 'opløsningen' er så ringe at ligesom med et fotografi, så kan det være svært at se om det er en fugl eller en fisk.\nDesuden er den linse man ser igennem gårsdagen linse, det er modeller og teorier der ikke afspejler den virkelighed, der er lige nu og her, men gårsdagens virkelighed.\nOg så er forståelsen for fagligheden og værdiskabelsen af aktivitet i samfundet cirka lige så nuanceret, som en business case udarbejdet i finansministeriet af yngste ambitiøse embedsmand (m/k).


Maren Elisabeth & Peter Gram Petersen\nHer følger en samlet historie om min mormor Maren Elisabeth Hansen og min morfar Peter Gram Petersen.\nMorfar som ung\nMorfar blev født den 31. juli 1894 i Lund huse, Gjellerup, Hammerum, Ringkøbing. Jeg har den originale dåbsattest i mine arkiver. Forældrene var Mette Marie Pedersen og murer, husmand og spillemand Niels Munkgaard Pedersen.\nHan blev døbt den 19. august 1894 i Gjellerup kirke af sognepræsten. Faddere var gårdmand Peder Christian Andersen og hustru Ane Kirstine Andersen, Sunds, pige Jakobine Jakobsen, Hammerum og husmand Peter Petersen.\nBåde Peter og Petersen staves i kirkebogen med t. Det gør faderens og moderens navn også, mens hans søskendes navne staves med d. Det beror altså (som i mange andre tilfælde) på en tilfældighed, at navnet blev med t i både fornavn og efternavn. Dengang tog man ikke stavemåden af et navn så nøje.\nIfølge hans datter Else (min mor), så stammer mellemnavnet Gram fra, at hans far på et tidspunkt var ansat på en gård i den midtjyske by Gram, og den plads var han meget glad for. Gram navnet som mellemnavn er videreført i de 3 næste slægtled i både datteren Elses familie og sønnen Henrys familie.\nMormor blev født den 4. april 1899 i Brøndbyvester. Hendes forældre var købmand i Brøndbyvester Lars Peter Hansen og Ingeborg Marie Lorentse Holm. Hun blev døbt den 11. juni 1899 i Brøndbyvester kirke af sognepræst Barfoed. Faddere var købmand Jørgen Pedersens hustru Kristine, Brøndbyvester Strand, Johanne Hansen, fisker Christian Nielsen, købmand Jørgen Pedersen og jordbruger Rasmus Olsen alle af Brøndbyvester Strand.\nHun blev altid kaldt Elisabeth, og hun var den yngste af forældreparrets 5 døtre.\nDen 9. maj 1900 blev hun koppevaccineret.\nHendes far døde allerede i 1903, og derefter overtog moderen købmandsbutikken. Moderen stod på det tidspunkt alene med sine 5 døtre i alderen fra 11 år til 4 år.\nMormor helt til højre med sine 4 søstre Inger Kirstine, Emma, Marie og Ingeborg\nHun blev konfirmeret i Brøndbyvester kirke den 13. marts 1913. Sognepræst Munch stod for konfirmationen.\nHun arbejdede som syerske, og så hjalp hun moderen i købmandsbutikken i Brøndbyvester.\nMaren Elisabeth Hansen som ung\nMorfars ungdomstid og militærtjeneste\nSom ung tog Peter fra Herning til Sjælland som soldat, og der blev han siden. Han var dog jævnligt på besøg hos familien fra Herningområdet, ligesom flere af hans brødre også besøgte ham på Vestegnen.\nHans militærtjeneste blev aftjent som soldat i Roskilde omkring 1914. Det var her i Roskilde, at de to senere ægtefæller mødtes.\nSom ung dyrkede Peter også amatørboksning, og det var han ret god til. Det har jeg desværre ikke flere oplysninger om.\nI 1919 blev han banearbejder i Roskilde. Det fremgår af dåben ved niecen Karen Laurentse Rasmussens dåb, hvor Peter var fadder sammen med bl.a. hans kommende kone Elisabeth. Dvs. at de er kommet sammen officielt på dette tidspunkt, selv om de endnu ikke er forlovede.\nDen 8. september 1919 sender Elisabeth et brevkort fra Silkeborg med billede af Silkeborg Sanatorium til sin storesøster Ingeborg. Hun skriver: " Kære Søster og Svoger. En Venlig Hilsen sendes Eder fra Silkeborg. Peter - Elisabeth. Venlig hilsen til lille Børge." Det unge par har været på ferie i det jyske.\nI 1920 bor Peter i Roskilde.\nI 1921 arbejder han som jordarbejdsmand for Frederiksberg Kommune, og han bor nu i Brøndbyvester hos sin kommende kones storesøster Ingeborg og hendes daværende mand Jens Petersen.\nForlovelse, giftemål og børn\nElisabeth og Peter blev forlovet den 13. august 1921 i Gjellerup ved Århus. Den 29. januar 1922 bliver de gift i Brøndbyvester kirke. Jeg har den originale vielsesattest. Forlovere er bryggeriarbejder Knud Anders Jensen, Nørre Allé 13, København, og Peter Petersen, Tagensvej 27, 2., København.\nSognepræst I. Knudsen stod for vielsen. Jeg har også en sang fra vielsen.\nElisabeth kom for sent til sit bryllup, da hun ikke kunne skaffe en bil til at køre sig til kirken. Det samme skete i øvrigt også for hendes datter Else (min mor!) mange år senere.\nDen 14. maj 1924 fik de datteren Else Marie, og den 21. maj 1931 fik de sønnen Henry Gram.\nI hele perioden fra 1922 til 1954 var morfar kommunalarbejder på Frederiksberg. Han fejede veje på Frederiksberg. Han var ansat ved Frederiksberg Vejvæsen i over 32 år.\nAnsatte ved Frederiksberg Vejvæsen. Peter er nr. 2 fra venstre.\nMormor tjente lidt ekstra penge til husholdningen som hjemmesyerske, så samlet set havde de ikke så meget at gøre godt med.\nMorfar var vagtmand under krigen i 1940 – 1945. Han har aldrig fortalt så meget om sin rolle i denne tid, men en enkelt markant historie kendes:\nDa Den franske skole ved et uheld blev bombet den 21. marts 1945 af Royal Air Force (RAF), var han med til at rydde op blandt de mange døde børn. Det gik der en hel uge med. Der døde 110 mennesker, hvoraf hovedparten var børn. Efter nogle dage, da alle havde opgivet håbet om at finde flere overlevende børn, så\nfandt han en fastklemt pige, og fik hende gjort fri. Hun overlevede og klarede sig fint. Denne heltedåd blev omtalt i aviserne. Pigen hedder Birte Bernt Henriksen, og der var en større artikel om hende i "Hjemmet" d. 15. marts 1993.\nMorfar var fra den 2. august 1945 medlem af Dansk Arbejdsmands Forbund afdeling 8, som omfattede Frederiksberg kommunale Arbejdsmænds Organisation. I den gamle fagforbundsbog, som jeg er i besiddelse af, er indsat mærker fra perioden 1. april 1951 til 30. juni 1956.\nSølvbryllup den 29. januar 1947\nI de første år flyttede det unge par meget omkring på Vestegnen. I en moden alder faldt de til ro i en lille 2-værelses lejlighed på Padborgvej, som så lige overfor Damhuskroen og Damhustivoli ved Damhussøen. Her besøgte vi dem ofte, og så var vi gerne en tur i Damhustivoli, der den dag i dag ser ud som i 50-erne.\n1924 – 1926: Dorthealyst, Brøndbyøster\n1926 – 1930: Brøndbyøster\n1931 – 1932: Vibeholms allé, Glostrup\n1933 – 1934: Rødovrevej 13, Rødovre\n1934 – 1935: Hviddingevej, Rødovre\n1935: Vojensvej, Hvidovre\n1936 – 1938: Grambyvej, Rødovre\n1941 – 1949: Grambyvej 47, Rødovre\n1950 – 1979: Padborgvej 6, 2. th., Rødovre\nMormor fik som midaldrende en kraftig hjerneblødning, og hun kunne hverken tale eller gå i en periode. Hun kom til at gå nogenlunde efterfølgende, og talens brug genvandt hun fuldstændig! I hendes sidste år kunne hun stort set ikke komme ud af lejligheden, der lå på 2. sal. Far Otto og hendes søn Henry måtte i fællesskab bære hende ned, når hun ved særlige lejligheder skulle ud.\nMorfar blev under sit arbejde som vejmand på Frederiksberg kørt ned flere gange, og den ene gang var det ret alvorligt. Det var af en motorcykel på forsøgsbanen.\nFra min mors notesbog har jeg følgende om hans sygdomsforløb:\n· 27. juni 1954 – 30. juli 1954 Indlagt på Frederiksberg Hospital hos overlæge Dalskov Nielsen og Bisgaard Rasmussen.\n· 5. august 1955 – 28. september 1955 indlagt på Rekonvalecenshjemmet Strandborg, Fakse Ladeplads.\n· 26. maj 1956 – 11. juni 1956 på Frederiksberg Hospital hos dr. med. Ole Sylvest.\n· 23. maj 1962 – 5. juni 1962 på Glostrup Hospital. Opereret den 30. maj 1962. På afdeling D.\nMorfar danser med sin svigerdatter Ena ved min konfirmation den 24. marts 1963\n· 13. maj 1971. Udsat for biluheld.\n· 31. juli 1971 – 20. august 1971. Var indlagt på Glostrup Amtssygehus hos Overlæge Ejby afdeling 24, stue 5.\n· 30. juli 1976 – 7. august 1976 indlagt på Glostrup Amtssygehus hos overlæge From (familie)\n· 3. maj 1977 – 9. maj 1977 indlagt på Herlev Amt Sygehus\nMorfar drak ikke som ung, men først efter at han havde slået hoved ved trafikulykkerne. (Arbejdsskader!)\nHan blev pensioneret som 60 årig, dvs. i 1954. Han hjalp sin svigersøn Otto Jørgensen (min far) med at bygge hus på Lunddalsvej 33.. Han kom gerne forbi søndag morgen kl. 6, og spurgte om de ikke var stået op endnu - Else og Otto boede dengang på Erdalsvej i Glostrup.\nSom pensionister fik Elisabeth og Peter også tildelt hjemmehjælp. Jeg har den originale bog over alle hjemmehjælpsbesøgene. Det var i perioden august 1972 til 23. august 1979.\nBåde mormor og morfar var ivrige spillefugle. De spillede meget kort bl.a. med mormors livslange, gode og altid muntre veninde Fru Karla Johnsen (hun døde i 1985). De lagde også meget kabale. Morfar var også god til dam, og jeg spillede med ham adskillige gange som dreng. Det er fra ham, at jeg fik interessen for brætspil, og det udviklede sig senere til min bedste hobby - skakspillet.\nMormor og morfar var ivrige banko spillere. De gik i en årrække til bankospil 2-3 gange om ugen, og de tog ofte til Bakken for at spille Binko-Banko. Ole Steen Jørgensen (min storebroder) har optaget en glimrende smalfilm herom.\nMorfars spillede også på duer i Damhustivoli (eller som mit barnebarn Otto kalder det: Damplokomotivoli!). Stedet er nu omdannet til en restaurant med navnet Dueslaget.\nJeg fik også en original indbunden udgave af Hvem-Hvad-Hvor fra 1936 af morfar. Det er perlen i min nu komplette samling af Hvem-Hvad-Hvor.\nDen 29. januar 1972 blev deres guldbryllup fejret med en stor og vellykket fest, der blev holdt i deres lille 2-værelses lejlighed på Padborgvej 6, 2. th. To dage senere skulle jeg ind som soldat. Sang og billeder haves. Det var så koldt, så de hyrede hornblæsere ikke kunne få gang i hornene udenfor. Først da de kom ind i opgangen fik de tøet hornene op, og guldbrudeparret og deres gæster fik en fin fanfare.\nGuldbrudeparret den 29. januar 1972\nPå plejehjem og mormors død\nDeres sidste år blev tilbragt på Plejehjemmet Broparken i Rødovre. Adressen var Slotsherrens Vænge 2 i Rødovre. Elisabeth og Peter flyttede ind på plejehjemmet den 11. september 1979.\nMormor fik kun kort tid der, for hun døde den 20. maj 1980 kl. 14.05. Dødsattesten blev udstedt den 21. maj kl. 10.05. Begravelsen fandt sted den 25. maj 1980, og hun blev begravet på Rødovre kirkegård.\nPeter fik efter sin kones død en 'rullestolsveninde'. De blev forlovet på hans 86. års fødselsdag!\nMorfar døde den 28. maj 1982 på plejehjemmet Broparken i Rødovre. Han døde kl. 23.10. Dødsattest blev udstedt næste dag den 29. maj 1982 kl. 10.30\nHan blev begravet den 4. juni 1982 på Rødovre kirkegård med en aftale om bevarelse af gravstedet i 20 år. Det blev senere forlænget i 2 år indtil det blev nedlagt.\nBegravelsen fandt sted på en smuk sommerdag i juni. Doris & Palle, Inger og jeg, samt børnene tog på strandtur til Hornbæk efter begravelsen, som fandt sted midt på dagen.\nSkiftet blev foretaget den 5. oktober 1982. Den original boopgørelse har jeg i mine arkiver. Den samlede boopgørelse lød på 24.275 kr. Udgifter til begravelse var kr. 13.311. Der blev således kr. 10.964 til ligelig deling mellem de to børn Else og Henry. Derudover var der en ¼ lotteriseddel til Klasselotteriet, som de 2 søskende videreførte og fornyede i fællesskab helt frem til min mors død i 2008.\n· Else Marie Jørgensen.\n· Arne Bjørn Jørgensen\n· FT 1901.\n· FT 1921.\n· FT 1925.\n· FT 1930.\n· Medlemsbog til Dansk Arbejdsmands Forbund, 2. august 1948.\n· Datteren Elses Notesbog om faderens indlæggelser\n· Ugebladet Hjemmet fra den 15. marts 1993


Dopingkontrollører er bange for fitness | Sport | DR\nDopingkontrollører er bange for fitness\nFlere dopingkontrollører fra Anti Doping Danmark stopper nu deres arbejde på grund af truende adfærd fra motionister i nogle af landets fitnesscentre. Det sker på et tidspunkt, hvor Anti Doping Danmark tester som aldrig før i centrene.\nAnti Doping Danmark mener, at op imod 60.000. motionister bruger doping.\nAnti Doping Danmark søsatte i denne uge den hidtil største kampagne over for dopingmotionister i landets fitnesscentre. Men flere dopingkontrollører siger nu fra, fordi de er bange for at teste motionister med aggressiv adfærd.\n- Tonen er skarp, der bliver talt hårdt og folk kæmper imod en dopingkontrol og vil prøve at undgå den. De er meget fjendligt indstillet over for dopingkontrollanterne, siger Kenneth Raahauge, der er kontrollør, til DR Sporten\nAnti Doping Danmark vurderer, at op i mod 60.000 fitnessmotionister bruger doping. Alene i år har antidopinginstitutionen foreløbigt taget 107 positive prøver, og Jens Evald, der er formand i Anti Doping Danmark, ved godt, at der er et problem at løse, hvis den massive indsats skal fortsætte.\n- Der er det problem i motion- og fitnessmiljøet, at kontrollanterne ofte møder meget aggressive personer, som koontrollanterne ønsker at teste. Det er helt åbenbart ikke holdbart på længere sigt, hvis der er flere kontrollanter der ikke ønsker at foretage de kontroller i centrene. Det må vi se at få løst, siger Jens Evald.\nSteen Keller er administrerende direktør i Fitness.dk og bestyrelsesmedlem i organisationen Dansk Fitness og Helse. Han afviser kendskab til sammenstød mellem kontrollører og dopede fitnessmotionister\n- De fakta, du forholder mig til nu, har jeg ikke hørt før, men det er noget vi vil drøfte på vores bestyrelsesmøde i brancheforeningen i næste uge, siger Steen Keller, da han bliver forelagt oplysningerne af DR Sporten.